ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

บริษัท อาดามัส อินคอร์ปอเรชั่น จำกัด (มหาชน) (“บริษัท” หรือ “ADAM”)
มีวัตถุประสงค์เพื่อประกอบธุรกิจการลงทุนในบริษัทย่อยในลักษณะ Holding Company
มีทุนจดทะเบียน 340,163,587 บาท ชำระเต็มมูลค่าแล้ว 280,163,587 บาท
แบ่งออกเป็นหุ้นสามัญจำนวน 280,163,587 หุ้น มูลค่าที่ตราไว้หุ้นละ 1 บาท (ทุนจดทะเบียน ณ
วันที่ 31 ธันวาคม 2556)

โดยในปัจจุบันบริษัทลงทุนประกอบธุรกิจผ่านบริษัทย่อยได้แก่ บริษัท อาดามัส เวิลด์ จำกัด (“AW”)
เดิมชื่อ บริษัท อาดามัส มีเดีย จำกัด (“ADM”) ซึ่งเป็นบริษัทแกน
ประกอบธุรกิจบริหารจัดการสถานีทีวีกีฬา (T Sports Channel)
ธุรกิจบริหารการตลาดและกิจกรรมด้านกีฬา ธุรกิจบริหารการตลาดและกิจกรรมด้านบันเทิง
และบริษัทย่อย บริษัท อาดามัส คอนซูเมอร์ จำกัด (“AC”)

โครงสร้างการถือหุ้นของบริษัท ณ วันที่ 31 ธันวาคม 2556

หมายเหตุ: AC คือ บริษัท อาดามัส คอนซูเมอร์ จำกัด ตามมติที่ประชุมคณะกรรมการบริษัท ครั้งที่
7/2556 เมื่อวันที่ 23 ธันวาคม 2556 ได้มีมติอนุมัติให้ AC
ประกอบธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อมและเปลี่ยนชื่อจาก “บริษัท
อาดามัส เอ็กซ์ตร้า ล้าจช์ จำกัด” เป็น “บริษัท อาดามัส คอนซูเมอร์ จำกัด”
โดยได้เริ่มดำเนินธุรกิจตั้งแต่เดือนกุมภาพันธ์ 2557 และคาดว่าจะเริ่มมีรายได้ในไตรมาส 3 ปี
2557

  GG คือ บริษัท จี จี นิวส์ เนทเวิร์ค จำกัด (ปัจจุบันได้หยุดดำเนินกิจการแล้ว)

NM คือ บริษัท นิวส์ มัลติมีเดีย จำกัด (ปัจจุบันได้หยุดดำเนินกิจการแล้ว)

ภาพรวมการประกอบธุรกิจของบริษัทและบริษัทย่อย

ณ วันที่ 31 ธันวาคม 2556 กลุ่มบริษัท อาดามัส อินคอร์ปอเรชั่น จำกัด (มหาชน) เป็น Holding
Company ที่มีนโยบายลงทุนในบริษัทที่ประกอบธุรกิจต่างๆ
โดยปัจจุบันบริษัทดำเนินธุรกิจลงทุนในธุรกิจ ซึ่งแบ่งออกเป็น 2 กลุ่ม ดังนี้

1. กลุ่มบริษัทที่ประกอบธุรกิจบริหารจัดการสถานีทีวีกีฬา T Sports Channel
ธุรกิจบริหารการตลาดและกิจกรรมด้านกีฬารวมทั้งธุรกิจบริหารการตลาดและกิจกรรมด้านบันเทิงและนันทนาการ
โดยดำเนินการผ่านบริษัทย่อย คือ บริษัท อาดามัส เวิลด์ จำกัด (“AW”)

2. กลุ่มบริษัทที่ประกอบธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อม
โดยดำเนินการผ่านบริษัทย่อย คือ บริษัท อาดามัส คอนซูเมอร์ จำกัด (“AC”)

-   บริษัท อาดามัส เวิลด์ จำกัด (“AW”) ซึ่งเป็นบริษัทแกน ประกอบธุรกิจหลัก 2 ธุรกิจ คือ

    -   ธุรกิจบริหารจัดการสถานีทีวีกีฬา T Sports Channel
        (ซึ่งได้รับสิทธิร่วมบริหารจัดการจากการกีฬาแห่งประเทศไทยมาตั้งแต่ 1
        กันยายน 2552) ในรอบปี 2556
        ได้ดำเนินการผลิตรายการมุ่งเน้นการถ่ายทอดสดการแข่งขันกีฬาระดับภูมิภาค
        ระดับประเทศ และระดับโลก รวมถึงการผลิตรายการกีฬาหลากหลายรายการ
        เพื่อสร้างเสริมความนิยมให้กับสถานีเพิ่มมากขึ้นเป็นลำดับ

    -   ธุรกิจบริหารกิจกรรมการตลาด ในรอบปี 2556
        บริษัทมีรายได้จากการจัดกิจกรรมทางการตลาดลดลงเมื่อเทียบกับปีที่ผ่านมา
        ปัจจัยสำคัญเกิดจากการใช้งบประมาณที่น้อยลงทั้งจากภาครัฐและภาคเอกชนรวมถึงเหตุการณ์ความไม่สงบในกรุงเทพมหานครในช่วงปลายปี
        2556 ส่งผลกระทบทำให้บริษัทไม่สามารถจัดกิจกรรมการตลาด “Red Bull Singha
        Race Of Champions 2013” ซึ่งถือเป็นกิจกรรมการตลาดที่สำคัญสำหรับปี 2556

ภาพรวมผลงานในปี 2556 ดังแสดงไว้ในแผนภูมิ

-   บริษัท อาดามัส คอนซูเมอร์ จำกัด (“AC”) ตามมติที่ประชุมคณะกรรมการบริษัท ครั้งที่
    7/2556 เมื่อวันที่ 23 ธันวาคม 2556 ได้มีมติอนุมัติให้ AC
    ประกอบธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อมและเปลี่ยนชื่อจาก
    “บริษัท อาดามัส เอ็กซ์ตร้า ล้าจช์ จำกัด” เป็น “บริษัท อาดามัส คอนซูเมอร์ จำกัด”
    โดยได้เริ่มดำเนินธุรกิจตั้งแต่เดือนกุมภาพันธ์ 2557 และคาดว่าจะเริ่มมีรายได้ในไตรมาส 3
    ปี 2557

1.1 วิสัยทัศน์ วัตถุประสงค์ เป้าหมาย

เป้าหมายระยะยาว

บริษัทมุ่งที่จะเป็นบริษัท Holding Company ดำเนินธุรกิจลงทุนในกิจการต่างๆ ที่มีผลประกอบการดี
มีทีมบริหารจัดการที่มีความสามารถและประสบการณ์ ดำเนินงานด้วยความซื่อสัตย์ โปร่งใส
โดยที่ผู้บริหารของบริษัทที่เข้าลงทุนต้องมีความเข้าใจในธุรกิจนั้นๆ อย่างถ่องแท้

เป้าหมายระยะสั้น

บริษัทจะเน้นการปรับโครงสร้างการลงทุนให้เหมาะสมกับสภาพเศรษฐกิจ เพื่อให้กลุ่มบริษัท
สามารถสร้างผลกำไรได้โดยเร็ว มุ่งพัฒนาบุคลากรให้มีประสิทธิภาพในทุกๆด้าน

ธุรกิจหลักปัจจุบันที่กลุ่มบริษัทดำเนินอยู่ ได้แก่
ธุรกิจบริหารจัดการสถานีทีวีกีฬาและธุรกิจบริหารกิจกรรมการตลาด
เป็นการลงทุนระยะยาวแม้จะมีผลประกอบการที่ดีขึ้น
อีกทั้งธุรกิจบริหารกิจกรรมของภาครัฐและภาคเอกชนที่เกี่ยวข้องยังได้รับผลกระทบจากความไม่แน่นอนทางการเมืองภายในประเทศ
ดังนั้น เพื่อเป็นการเพิ่มศักยภาพของกลุ่มบริษัทและลดความเสี่ยงจากการพึ่งพาธุรกิจที่เกี่ยวกับภาครัฐ
บริษัทจึงมีแผนที่จะประกอบธุรกิจเพิ่มเติม ได้แก่
ธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อม
ตามมติที่ประชุมคณะกรรมการบริษัทครั้งที่ 7/2556 เมื่อวันที่ 23 ธันวาคม 2556
ได้มีมติอนุมัติให้บริษัท อาดามัส เอ็กซ์ตร้า ล้าจช์ จำกัด
ประกอบธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อมรวมทั้งเปลี่ยนชื่อเป็น บริษัท
อาดามัส คอนซูเมอร์ จำกัด เพิ่มทุนจดทะเบียนจากจำนวน 1 ล้านบาทเป็น 50
ล้านบาทเพื่อรองรับการประกอบธุรกิจ ซึ่งจะเริ่มดำเนินการตั้งแต่เดือนกุมภาพันธ์ 2557

1.2 การเปลี่ยนแปลงและพัฒนาการที่สำคัญ

บริษัท อาดามัส อินคอร์ปอเรชั่น จำกัด (มหาชน) (“บริษัท” หรือ “ADAM”) จัดตั้งเมื่อวันที่ 19
กันยายน 2545 โดยมีวัตถุประสงค์เพื่อประกอบธุรกิจการลงทุนในบริษัทย่อยในลักษณะ Holding
Company ปัจจุบันได้ลงทุนในบริษัทย่อย 2 บริษัท คือ

1.  บริษัท อาดามัส เวิลด์ จำกัด (“AW”) เดิมชื่อ บริษัท อาดามัส มีเดีย จำกัด (ADM)

2.  บริษัท อาดามัส คอนซูเมอร์ จำกัด (“AC”) เดิมชื่อ บริษัท อาดามัส เอ็กซ์ตร้า ล้าจซ์ จำกัด
    (“XL”) และบริษัท เอ็กซ์ตร้า ล้าจซ์ จำกัด (“XL”)

นอกจากนี้บริษัทได้มีการลงทุนในบริษัทร่วม 1 บริษัท คือ บริษัท จีจี นิวส์ เนทเวิร์ค จำกัด (“GG”)
และลงทุนในบริษัทที่เกี่ยวข้อง 1 บริษัท คือ บริษัท นิวส์ มัลติมีเดีย จำกัด ซึ่งในปัจจุบันทั้ง 2
บริษัทได้หยุดประกอบการแล้ว

ประวัติความเป็นมาและพัฒนาการที่สำคัญของบริษัทและบริษัทย่อย สรุปได้ดังนี้

กันยายน 2545 บริษัทจัดตั้งขึ้นเพื่อประกอบธุรกิจการลงทุนในบริษัทอื่น ในลักษณะของ Holding
Company ด้วยทุนจดทะเบียนเรียกชำระเต็มมูลค่า 50 ล้านบาท

พฤศจิกายน 2546 บริษัทได้เสนอขายหุ้นสามัญออกใหม่จำนวน 25 ล้านหุ้นต่อประชาชนทั่วไป
โดยได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
และเดือนเดียวกันนี้ตลาดหลักทรัพย์ได้รับหุ้นสามัญของบริษัทเข้าเป็นหลักทรัพย์จดทะเบียนในตลาดหลักทรัพย์
เอ็ม เอ ไอ (“MAI”) โดยใช้ชื่อ บริษัท อาร์ เค มีเดีย โฮลดิ้ง จำกัด (มหาชน)
และมีชื่อย่อในการซื้อขายหลักทรัพย์ว่า “RK”

เมษายน 2550 เปลี่ยนชื่อบริษัทจาก บริษัท อาร์ เค มีเดีย โฮลดิ้ง จำกัด (มหาชน) เป็น บริษัท
อาดามัส อินคอร์ปอเรชั่น

  จำกัด (มหาชน) รวมทั้งเปลี่ยนชื่อย่อในการซื้อขายหลักทรัพย์จาก “RK” เป็น “ADAM”
  โดยมีทุนจดทะเบียน 195,388,917 บาท โดยมีบริษัทแกนคือ บริษัท อาดามัส มีเดีย จำกัด
  (ADM)

มิถุนายน 2550 บริษัทเข้าซื้อหุ้นสามัญของ AIM จำนวน 15,000,000 หุ้น
หรือคิดเป็นสัดส่วนร้อยละ 99.99
ของทุนจดทะเบียนและเรียกชำระแล้วของ AIM ในราคา 10 บาทต่อหุ้น

  และจัดสรรหุ้นสามัญออกใหม่ให้แก่ ผู้ถือหุ้นเดิมของ AIM จำนวน 75,000,000 หุ้น
  มูลค่าที่ตราไว้หุ้นละ 1 บาท ในราคาหุ้นละ 2 บาท คิดเป็นสัดส่วนร้อยละ 27.85
  ของทุนที่ชำระแล้วของบริษัท

พฤษภาคม 2551 บริษัท อาดามัส มีเดีย จำกัด (ADM) ซึ่งเป็นบริษัทแกนเปลี่ยนชื่อเป็น บริษัท
อาดามัส เวิลด์ จำกัด (AW)

พฤษภาคม 2552 บริษัทลงทุนในหุ้นสามัญทั้งหมดของ XL
ซึ่งประกอบธุรกิจบริหารกิจกรรมทางการตลาด รับจ้างถ่ายทำ ตัดต่อภาพยนตร์และผลิตรายการ
โดยเข้าซื้อหุ้นสามัญทั้งหมดของ XL จำนวน 10,000 หุ้นมูลค่าที่ตราไว้หุ้นละ 100 บาท
เป็นจำนวนเงินรวม 1,000,000 บาท จากผู้ถือหุ้นเดิมของ XL

มิถุนายน 2552 บริษัทลงทุนในหุ้นสามัญเพิ่มทุนของ AW จำนวน 40 ล้านบาท
โดยสัดส่วนการถือหุ้นยังคงเดิมคือร้อยละ 99.99 ส่งผลให้ AW มีทุนจดทะเบียนจำนวน 50 ล้านบาท
แบ่งเป็นหุ้นสามัญจำนวน 500,000 หุ้น มูลค่าที่ตราไว้หุ้นละ 100 บาท

ธันวาคม 2552 ที่ประชุมวิสามัญผู้ถือหุ้น ครั้งที่ 1/2552 เมื่อวันที่ 25 ธันวาคม 2552
มีมติอนุมัติให้จำหน่ายหุ้นสามัญของ AIM ที่เหลือทั้งหมด

มิถุนายน 2553 บริษัทลงทุนในหุ้นสามัญเพิ่มทุนของ AW จำนวน 130 ล้านบาท
โดยสัดส่วนการถือหุ้นยังคงเดิมคือร้อยละ 99.99 ส่งผลให้ AW มีทุนจดทะเบียนจำนวน 180
ล้านบาท แบ่งเป็นหุ้นสามัญจำนวน 1,800,000 หุ้น มูลค่าที่ตราไว้หุ้นละ 100 บาท

กันยายน 2553 บริษัท เอ็กซ์ตร้า ล้าจช์ จำกัด (XL) เปลี่ยนชื่อเป็น บริษัท อาดามัส เอ็กซ์ตร้า
ล้าจช์ จำกัด (XL)

พฤศจิกายน 2553 บริษัทได้ทยอยจำหน่ายเงินลงทุนใน AIM
ส่งผลให้สัดส่วนการถือหุ้นลดลงต่ำกว่าร้อยละ 20 ส่งผลให้ AIM
เปลี่ยนสถานะจากบริษัทร่วมเป็นบริษัทอื่น

กุมภาพันธ์ 2555 ตามมติที่ประชุมวิสามัญผู้ถือหุ้น เมื่อวันที่ 29 มิถุนายน 2550 ได้กำหนดให้วันที่ 14
กุมภาพันธ์ 2555 เป็นวันสุดท้ายของการใช้สิทธิซื้อหุ้นสามัญของบริษัท
(ADAM-W1)มีผู้ถือหุ้นแสดงใบสำคัญใช้สิทธิซื้อหุ้นสามัญจำนวน 6,061,128 หน่วย
แปลงเป็นหุ้นสามัญจำนวน 6,061,128 หุ้น เป็นจำนวน 6,061,128 บาท
บริษัทได้จดทะเบียนเพิ่มทุนชำระแล้วเป็นจำนวน 280,163,587 บาท กับกระทรวงพาณิชย์เมื่อวันที่
23 กุมภาพันธ์ 2555
และตลาดหลักทรัพย์แห่งประเทศไทยได้รับหุ้นสามัญข้างต้นของบริษัทเป็นหลักทรัพย์จดทะเบียนตั้งแต่วันที่
28 กุมภาพันธ์ 2555 จนถึงวันที่ใช้สิทธิซื้อหุ้นครั้งสุดท้าย
มีการนำใบสำคัญแสดงสิทธิมาใช้สิทธิในการซื้อหุ้นสามัญเป็นจำนวนทั้งสิ้น 10,848,278 หน่วย
จากจำนวนใบสำคัญที่ออกทั้งสิ้น 134,657,608 หน่วย และมีใบสำคัญแสดงสิทธิคงเหลือทั้งสิ้น
123,809,330 หน่วย

เมษายน 2555 ที่ประชุมสามัญผู้ถือหุ้น ครั้งที่ 1/2555เมื่อวันที่ 26 เมษายน 2555
มีมติอนุมัติให้ลดทุนจดทะเบียนจากเดิม 403,972,964 บาท เป็น 280,163,587 บาท
โดยการตัดหุ้นสามัญที่ยังไม่ได้ออกจำหน่ายของบริษัทออกเป็นจำนวน 123,809,377 หุ้น
มูลค่าที่ตราไว้หุ้นละ 1 บาท บริษัทได้นำมตินี้ไปจดทะเบียนกับกระทรวงพาณิชย์เมื่อวันที่ 14
พฤษภาคม 2555

ธันวาคม 2556 ที่ประชุมสามัญผู้ถือหุ้น ครั้งที่ 1/2556 เมื่อวันที่ 4 ธันวาคม 2556
มีมติอนุมัติให้ออกและเสนอขายหุ้นกู้แปลงสภาพเป็นหุ้นสามัญที่ออกใหม่ให้แก่ผู้ลงทุนต่างประเทศโดยเฉพาะเจาะจง
(Private Placement) ให้กับ Advance Opportunities Fund (“AO Fund”)
เป็นจำนวนเงินไม่เกิน 10 ล้านดอลล่าร์สิงคโปร์ หรือเทียบเท่า 250 ล้านบาท

และได้มีมติอนุมัติการเพิ่มทุนจดทะเบียนของบริษัทโดยการออกหุ้นสามัญเพิ่มทุนอีกจำนวน
60,000,000 บาทเป็นทุนจดทะเบียนใหม่จำนวน 340,163,587 บาท มูลค่าที่ตราไว้หุ้นละ 1 บาท
เพื่อรองรับการใช้สิทธิแปลงสภาพของหุ้นกู้แปลงสภาพเป็นหุ้นสามัญที่บริษัทจะออกให้แก่ผู้ลงทุนต่างประเทศโดยเฉพาะเจาะจง
โดยบริษัทได้ทำการจดทะเบียนเพิ่มทุนกับกระทรวงพาณิชย์เป็นที่เรียบร้อยแล้วเมื่อวันที่ 17 ธันวาคม
2556 ส่งผลให้ในปัจจุบัน บริษัทมีบริษัทมีทุนจดทะเบียนเท่ากับ 340,163,587 บาท
แบ่งเป็นหุ้นสามัญจำนวน 340,163,587 หุ้น มูลค่าที่ตราไว้หุ้นละ 1 บาท
โดยมีทุนที่ชำระแล้วจำนวนเงิน 280,163,587 บาท

ที่ประชุมคณะกรรมการบริษัท ครั้งที่ 7/2556 เมื่อวันที่ 23 ธันวาคม 2556 ได้มีมติอนุมัติให้ XL
ประกอบธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อม
รวมทั้งเพิ่มทุนจดทะเบียนจากเดิมจำนวน 1,000,000 บาท เป็นทุนจดทะเบียน 50,000,000
บาทและเปลี่ยนชื่อจากบริษัท อาดามัส เอ็กซ์ตร้า ล้าจช์ จำกัด (XL) เป็น บริษัท อาดามัส
คอนซูเมอร์ จำกัด ( AC) ซึ่ง AC
ได้ทำการจดทะเบียนกับกระทรวงพาณิชย์เป็นที่เรียบร้อยแล้วเมื่อวันที่ 3 กุมภาพันธ์ 2557

1.3 โครงสร้างการถือหุ้นของกลุ่มบริษัท

โครงสร้างบริษัทและบริษัทย่อย ณ 31 ธันวาคม 2556

-   บริษัท อาดามัส เวิลด์ จำกัด ( AW บริษัทแกน )

-   กลุ่มธุรกิจบริหารจัดการสถานีทีวีกีฬา : AW
    ได้ดำเนินนโยบายในการลงทุนเพื่อก้าวเป็นผู้นำด้านการตลาดกีฬา (Sports Marketing)
    แบบครบวงจร โดยใช้สถานีทีวีกีฬา T Sports Channel
    ซึ่งมีจุดขายหลักที่เหนือกว่าช่องกีฬาอื่น คือสามารถรับชมได้ทุกระบบ ไม่ว่าจะเป็น C-Band,
    KU-Band, True Visions เคเบิ้ลท้องถิ่น ( CTH ) และโทรศัพท์มือถือ (TV On
    Mobile) ทำให้ปัจจุบัน T Sports Channel มีฐานผู้ชมมากที่สุดในประเทศไทย กล่าวคือ
    ครอบคลุม 14.26 ล้านครัวเรือน หรือ 57.04 ล้านคน (ข้อมูลจาก AGB Nielsen Media
    Research (Thailand) Ltd. และสมาคมเคเบิ้ลทีวีแห่งประเทศไทย)

-   กลุ่มธุรกิจบริหารการตลาดและกิจกรรมด้านกีฬา : AW
    ประกอบธุรกิจบริหารการตลาดและกิจกรรมด้านกีฬาหลากหลายรูปแบบ นอกจากนี้ AW
    ยังเป็นเจ้าของลิขสิทธิ์ถ่ายทอดสดอย่างเป็นทางการ คือ

  1. ลิขสิทธิ์จากสหพันธ์ฟุตบอลนานาชาติ (Federation International Football
  Association FIFA)

AW เป็นผู้มีสิทธิ์ถ่ายทอดการแข่งขันฟุตบอลระดับโลกถึง 14 รายการ ในระยะเวลาปี 2011 -
2014 ได้แก่

  FIFA Women’s World Cup Germany 2011

  FIFA U-20 World Cup Colombia 2011

  FIFA U-17 World Cup Mexico 2011

  FIFA Beach Soccer World Cup 2011

  FAFA U-17 Women’s World Cup 2012

  FIFA U-20 Women’s World Cup 2012

  FIFA Futsal World Cup Thailand 2012 (Host Broadcaster)

  FIFA U-20 World Cup 2013

  FIFA U17 World Cup 2013

  FIFA Beach Soccer World Cup 2013

  FIFA Confederations Cup Brazil 2013

  FIFA U-17 Women’s World Cup 2014

  FIFA Beach Soccer World Cup 2014

  FIFA U-20 Women’s World Cup 2014

2. ลิขสิทธิ์การประกวด Battle of the Year Thailand

AW เป็นผู้ถือลิขสิทธิ์การประกวด Battle of the Year Thailand
ซึ่งเป็นการประกวดเต้นในรูปแบบของ B Boy แต่เพียงผู้เดียวในประเทศไทยและในภูมิภาคนี้
ซึ่งได้ดำเนินการจัดการแข่งขันอย่างต่อเนื่องเป็นปีที่ 10 และในปี 2556 ยังเป็น
เจ้าภาพจัดการประกวด Battle of the Year South Asia 2013
ซึ่งทีมจากประเทศเวียดนามได้รับชัยชนะและได้เป็นตัวแทนเข้าแข่งขันระดับโลก ณ ประเทศเยอรมนี

3.  ลิขสิทธิ์การประกวด U-League AW เป็นเจ้าของลิขสิทธิ์ U-League ตั้งแต่ปี 2550
    เป็นการจัดกิจกรรมชาวมหาวิทยาลัยกว่า 30 แห่ง ภายใต้ชื่อ กิจกรรมยูลีก
    ซึ่งรวมทั้งการประกวดมิสยูลีก การแข่งขันฟุตบอลมหาวิทยาลัย
    การประกวดกองเชียร์รวมถึงการประกวดดนตรี

นอกจากนี้แล้ว AW ยังเป็นผู้จัดกิจกรรมการแข่งขันกีฬาต่างๆ เช่น
กิจกรรมการแข่งขันวีโก้ตะกร้อไทยแลนด์ลีก
กิจกรรมทางการตลาดให้กับส่วนราชการและเอกชนต่างๆ อาทิ
กิจกรรมกีฬานันทนาการและการท่องเที่ยว กิจกรรมการแข่งขันเซปักตะกร้อชิงแชมป์ประเทศไทย
วีโก้ คัพ และกิจกรรมคอนเสิร์ต “ Jay Park I Like 2 Barty Tour Live In Bangkok
2013 “ เป็นต้น

-   บจ. อาดามัส คอนซูเมอร์ (AC)

-   กลุ่มธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อม :

AC ได้เริ่มประกอบธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อม
ตามมติที่ประชุมคณะกรรมการบริษัท ครั้งที่ 7/2556 เมื่อวันที่ 23 ธันวาคม 2556
และเปลี่ยนชื่อจากบริษัท อาดามัส เอ็กซ์ตร้า ล้าจช์ จำกัด (XL) เป็น บริษัท อาดามัส คอนซูเมอร์
จำกัด ( AC) โดย ADAM ได้เข้าลงทุนใน AC ตั้งแต่เดือน กรกฎาคม 2552 โดย ADAM ถือหุ้น
99.99%

AC ได้เริ่มดำเนินธุรกิจพัฒนาและจำหน่ายผลิตภัณฑ์เพื่อสุขภาพและสิ่งแวดล้อมในเดือนกุมภาพันธ์
2557 และคาดว่าจะเริ่มมีรายได้ในไตรมาส 3 ปี 2557 ข้อมูลการประกอบธุรกิจในเบื้องต้นมีดังนี้

ประเภทธุรกิจ : ธุรกิจพัฒนาและจำหน่ายผลิตภัณฑ์เพื่อสุขภาพและสิ่งแวดล้อม

ลักษณะการประกอบธุรกิจ : บริษัททำการพัฒนาผลิตภัณฑ์ร่วมกับผู้ผลิตทั้งในและต่างประเทศ
และ/หรือบริษัทนำเข้า ผลิตภัณฑ์เพื่อสุขภาพและสิ่งแวดล้อม โดยบริษัท
เป็นผู้บริหารการขายและการตลาดทั้งหมด

1.4 ความสัมพันธ์กับกลุ่มธุรกิจของผู้ถือหุ้นใหญ่

-ไม่มี-

2. ลักษณะการประกอบธุรกิจ

บริษัท อาดามัส อินคอร์ปอเรชั่น จำกัด (มหาชน) (“บริษัท” หรือ “ADAM”) เป็น Holding
Company ที่ลงทุนในกลุ่มบริษัทที่ประกอบธุรกิจต่างๆ โดยปัจจุบันบริษัทดำเนินธุรกิจลงทุนในธุรกิจ
ซึ่งแบ่งออกเป็น 2 กลุ่ม ดังนี้

1. กลุ่มบริษัทที่ประกอบธุรกิจบริหารจัดการสถานีทีวีกีฬา T Sports Channel
ธุรกิจบริหารการตลาดและกิจกรรมด้านกีฬารวมทั้งธุรกิจบริหารการตลาดและกิจกรรมด้านบันเทิงและนันทนาการ
โดยดำเนินการผ่านบริษัทย่อย คือ บริษัท อาดามัส เวิลด์ จำกัด (“AW”)

2. กลุ่มบริษัทที่ประกอบธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อม
โดยดำเนินการผ่านบริษัทย่อย คือ บริษัท อาดามัส คอนซูเมอร์ จำกัด (“AC”)

ทั้งนี้การประกอบธุรกิจ ซึ่งดำเนินการโดย AC ยังคงเพิ่งเริ่มดำเนินการ
จึงจะกล่าวถึงเฉพาะรายละเอียดการประกอบธุรกิจของกลุ่มบริษัทที่ประกอบธุรกิจบริหารจัดการสถานีทีวีกีฬา
T Sports Channel
ธุรกิจบริหารการตลาดและกิจกรรมด้านกีฬารวมทั้งธุรกิจบริหารการตลาดและกิจกรรมด้านบันเทิงและนันทนาการเท่านั้น

-   กลุ่มบริษัทที่ประกอบธุรกิจบริหารสถานีทีวีกีฬา ธุรกิจบริหารการตลาดและกิจกรรมด้านกีฬา
    ธุรกิจบริหารการตลาดและกิจกรรมด้านบันเทิง

AW ประกอบธุรกิจบริหารจัดการสถานีทีวีกีฬา
ธุรกิจบริหารการตลาดและกิจกรรมด้านกีฬารวมถึงลิขสิทธิ์กีฬาทั้งในและต่างประเทศ เช่น
ลิขสิทธิ์การถ่ายทอดสดฟุตบอลจากสหพันธ์ฟุตบอลนานาชาติ (FIFA)
ธุรกิจบริหารการตลาดและกิจกรรมด้านบันเทิงและนันทนาการ ในรูปแบบของการแข่งขัน
การประกวดต่าง ๆ อาทิ การแข่งขันชิงแชมป์ Battle of the Year Thailand 2013
ธุรกิจบริหารการตลาดและกิจกรรมกีฬา เป็นการจัดกิจกรรมการแข่งขันกีฬาประเภทต่าง ๆ อาทิ
การจัดกิจกรรมการแข่งขัน “ ตะกร้อลอดห่วง วีโก้คัพ 2013 ”
และในส่วนของธุรกิจบริหารจัดการสถานีทีวีกีฬา T Sports Channel โดย AW
ได้มีนโยบายในการลงทุนเพื่อก้าวเป็นผู้นำด้านการตลาดกีฬา (Sports Marketing )
แบบครบวงจร ให้บริการรับจ้างผลิตรายการโทรทัศน์และถ่ายทอดสด ออกอากาศทางสถานีกีฬา T
Sports Channel รวมทั้งรับจ้างถ่ายทอดสดรายการกีฬาสำคัญต่าง ๆ
และการรับจ้างจัดกิจกรรมพิเศษทางการตลาด และผลิตชิ้นงานโฆษณาทุกชนิด ทั้งภาพยนตร์โฆษณา
สื่อสิ่งพิมพ์ สปอตวิทยุ สื่อโฆษณากลางแจ้ง เป็นต้น

โครงสร้างรายได้

  (หน่วย : ล้านบาท)

+---------------------+-----+-----+-----+----+-----+----+-----+----+
| สายผลิตภัณฑ์/กลุ่มธุรกิจ   | ดำ  | %   | ปี   |    | ปี   |    | ปี   |    |
|                     | เนิน | กา  | 2   |    | 2   |    | 2   |    |
|                     |     | รถือ | 556 |    | 555 |    | 554 |    |
|                     | การ | หุ้นข |     |    |     |    |     |    |
|                     |     | องบ |     |    |     |    |     |    |
|                     | โดย | ริษัท |     |    |     |    |     |    |
+=====================+=====+=====+=====+====+=====+====+=====+====+
|                     |     |     | ล้าน | %  | ล้าน | %  | ล้าน | %  |
|                     |     |     | บาท |    | บาท |    | บาท |    |
+---------------------+-----+-----+-----+----+-----+----+-----+----+
| 1.  รายไ            | AW  | 99  | 66  | 7  | 124 | 5  | 132 | 3  |
| ด้จากการการผลิตรายการ |     | .99 | .44 | 1. | .03 | 6. | .23 | 1. |
|                     |     |     |     | 05 |     | 33 |     | 95 |
| และสื่อโฆษณาทางโทรทัศน์ |     |     |     |    |     |    |     |    |
+---------------------+-----+-----+-----+----+-----+----+-----+----+
| 2.  รายได           | AW  | 99  | 25  | 2  | 83  | 3  | 281 | 6  |
| ้จากการจัดแสดงคอนเสิร์ต |     | .99 | .62 | 7. | .42 | 7. | .05 | 7. |
|                     |     |     |     | 39 |     | 88 |     | 91 |
|   และบริหาร          |     |     |     |    |     |    |     |    |
| กิจกรรมส่งเสริมการตลาด |     |     |     |    |     |    |     |    |
+---------------------+-----+-----+-----+----+-----+----+-----+----+
| 3.  กำไร            | A   | -   | -   | -  | 12  | 5. | 0   | 0. |
| จากการจำหน่ายเงินลงทุน | DAM |     |     |    | .55 | 70 | .20 | 05 |
+---------------------+-----+-----+-----+----+-----+----+-----+----+
| 4.  รายได้อื่น         |     |     | 1   | 1. | 0   | 0. | 0   | 0. |
|                     |     |     | .46 | 56 | .19 | 09 | .35 | 09 |
+---------------------+-----+-----+-----+----+-----+----+-----+----+
| รายได้รวม            |     |     | 93  | 10 | 220 | 10 | 413 | 10 |
|                     |     |     | .52 | 0. | .19 | 0. | .83 | 0. |
|                     |     |     |     | 00 |     | 00 |     | 00 |
+---------------------+-----+-----+-----+----+-----+----+-----+----+

2.1 ลักษณะผลิตภัณฑ์หรือบริการ

กลุ่มบริษัทที่ประกอบธุรกิจบริหารสถานีทีวีกีฬา ธุรกิจบริหารการตลาดและกิจกรรมด้านกีฬา
ธุรกิจบริหารการตลาดและกิจกรรมด้านบันเทิง

บริษัท อาดามัส เวิลด์ จำกัด (“AW”) ได้เริ่มดำเนินการจดทะเบียนนิติบุคคลประเภทบริษัทจำกัด
เมื่อวันที่ 16 ธันวาคม 2540 เดิมชื่อ บริษัท อาดามัส มีเดีย จำกัด และได้เปลี่ยนชื่อเป็น บริษัท
อาดามัส เวิลด์ จำกัด เมื่อวันที่ 14 พฤษภาคม 2551
มีนโยบายในการทำธุรกิจเพื่อก้าวเป็นผู้นำด้านการตลาดกีฬา (Sports Marketing )
แบบครบวงจร โดย AW ได้รับสิทธิในการร่วมบริหารจัดการสถานีทีวีกีฬา (T Sports Channel)
จากการกีฬาแห่งประเทศไทยตั้งแต่วันที่ 1 กันยายน 2552 เป็นต้นมา โดย T Sports Channel
คือ สถานีทีวีกีฬาแห่งชาติเพื่อประชาชน และสามารถรับชมได้ทุกระบบ ได้แก่ C-Band, KU-Band,
True Visions เคเบิ้ลท้องถิ่น (CTH) โทรศัพท์มือถือ (TV On Mobile) และ เวปไซต์
www.tvkeela.com ทำให้ T Sports Channel
เป็นสถานีทีวีกีฬาที่มีฐานผู้ชมมากที่สุดในประเทศไทย ปัจจุบัน AW มีทุนจดทะเบียน 180
ล้านบาทและบริษัทถือหุ้นอยู่ร้อยละ 99.99 ทั้งนี้สามารถที่จะจำแนกธุรกิจที่ AW
ดำเนินการอยู่ออกเป็น 2 ประเภท ดังนี้

-   การบริหารจัดการสถานีทีวีกีฬา T Sports Channel

ที่ผ่านมา บริษัทดำเนินธุรกิจรับจ้างผลิตรายการเพื่อออกอากาศทางสถานีทีวีกีฬา T Sports
Channel และต่อมาในเดือนกันยายน 2552 AW ได้รับสัญญาจากการกีฬาแห่งประเทศไทย
ให้สิทธิในการเป็นผู้ร่วมบริหารจัดการสถานีทีวีกีฬา T Sports Channel
โดยรูปแบบรายการเกี่ยวข้องกับกีฬา ทั้งในรูปแบบรายการและการถ่ายทอดสดการแข่งขันเป็นหลัก
โดยรายได้หลักของสถานีทีวีกีฬา T Sports Channel มาจากการขายเวลาโฆษณา
ในปัจจุบันมีฝ่ายขายในการทำหน้าที่เสนอขายสื่อโฆษณา รวมถึงรับจ้างผลิตรายการ
ถ่ายทอดสดการแข่งขันกีฬาต่างๆ ซึ่งในปัจจุบัน AW ผลิตรายการโทรทัศน์ออกอากาศทางสถานีทีวีกีฬา
T Sports Channel อาทิเช่น การถ่ายทอดสดการแข่งขัน FIFA CONFEDERATIONS CUP
BRAZIL 2013, การถ่ายทอดสดกีฬาฟุตบอลอาชีพของประเทศไทย ประจำปี 2556,
การแข่งขันตะกร้อลอดห่วงอาชีพและตะกร้ออาชีพ ในรายการตะกร้อไทยแลนด์ลีก ครั้งที่ 12
ประจำปี 2556 เป็นต้น

-   การจัดกิจกรรมพิเศษด้านกีฬาและกิจกรรมพิเศษด้านบันเทิงและนันทนาการ

ปัจจุบัน AW
รับจ้างบริหารกิจกรรมพิเศษด้านกีฬาและกิจกรรมพิเศษด้านบันเทิงและนันทนาการให้กับทั้งหน่วยงานภาครัฐและภาคเอกชน
นอกจากนี้ทางบริษัทยังเป็นผู้ถือลิขสิทธิ์ในการจัดการแข่งขัน Battle of the Year Thailand
2013 การประกวดเต้นในรูปแบบของ B Boy แต่เพียงผู้เดียวในประเทศไทยและในภูมิภาคนี้
โดยได้มีการจัดการแข่งขันอย่างต่อเนื่องมาถึง 10 ปี ติดต่อกัน

นอกจากนี้ในปี 2556 AW
ยังเป็นผู้จัดกิจกรรมการแสดงคอนเสิร์ตศิลปินจากต่างประเทศภายใต้ชื่อคอนเสิร์ต “ Jay Park I
Like 2 Barty Tour Live In Bangkok 2013 “

รายได้ของการจัดกิจกรรมพิเศษด้านกีฬาและด้านบันเทิงและนันทนาการ
มาจากการขายสปอนเซอร์เป็นสำคัญประกอบกับรายได้อื่น ๆ ที่เกิดจากการนำเนื้อหา (Content)
ไปสร้างมูลค่าเพื่อสร้างรายได้เพิ่มเติมรวมทั้งการรับจ้างจัดกิจกรรมต่างๆ เช่น
กิจกรรมการแข่งขันกีฬาเซปักตะกร้อชิงแชมป์ประเทศไทย ภายใต้ชื่อ “ตะกร้อลอดห่วง วีโก้คัพ
2013” โดยมีการกำหนดวัตถุประสงค์ รูปแบบการแข่งขัน วางแผนสื่อโฆษณาประชาสัมพันธ์โครงการ
ผ่านสื่อต่าง ๆ เช่น สื่อสิ่งพิมพ์ สื่อโทรทัศน์ สื่อวิทยุและอินเตอร์เน็ต

ตัวอย่างตารางการออกอากาศของ T Sports Channel ระหว่างวันที่ 23 ธ.ค. 2556 ถึง 29
ธ.ค. 2556

  ------------- ----------------- ----------------- ----------------- -------------------------- ------------------------------ ------------------------------ -----------------
  เวลา          Mon               Tue               Wed               Thu                        Fri                            Sat                            Sun

  วันที่           23/12/13          24/12/13          25/12/13          26/12/13                   27/12/13                       28/12/13                       29/12/13

  00.00-00.30   ส่องกล้อง           SPORTS INSIGHT(1) SPORTS INSIGHT(1) SPORTS INSIGHT(1)          SPORTS INSIGHT(1)              SPORTS INSIGHT(1)              Sports Vision(7)

  00.30-01.00   บอลไทย(5)                                                                                                                                      

  01.00-01.30   GT CARS           เตะ ต่อย ตบ ตี (5)  Sports Vision(2)  ออมซ่า มาทั้งแก๊ง(2)           น้าติง โชว์ไทม์(2)                 Sports Vision(5)               ออมซ่า มาทั้งแก๊ง(5)
                VARIETY(3)                                                                                                                                     

  01.30-02.00                                                                                                                                                  

  02.00-02.30   คิวทอง ON TV (1)   สหภาพกีฬา (1)      สหภาพกีฬา (1)      สหภาพกีฬา (1)               สหภาพกีฬา (1)                   สหภาพกีฬา (1)                   หลี่หมิง โชว์(1)

  02.30-03.00   การแข่งขัน          การแข่งขัน          การแข่งขัน          Grandprix World(1)         IN THE GAME(5)                 IN THE GAME(7)                 
                วอลเลย์บอลชายหาด   วอลเลย์บอลชายหาด   วอลเลย์บอลชายหาด                                                                                            

  03.00-03.30   รอบชิงที่ 3          รอบรองชนะเลิศ      รอบรองชนะเลิศ อิตาลี                            THAI LPGA ON TV(2)             Grandprix World(2)             การแข่งขัน
                ออสเตรเลีย VS อิตาลี ออสเตรเลีย VS จีน   VS สหรัฐอเมริกา                                                                                              วอลเลย์บอลชายหาด

  03.30-04.00   กีฬาทั่วทิศ 31        กีฬาทั่วทิศ 32        กีฬาทั่วทิศ 33        The Solo Thailand(1)                                                                     รอบรองชนะเลิศ จีน
                                                                                                                                                               VS สหรัฐอเมริกา

  04.00-04.30   Bangsaen Thailand Bangsaen Thailand Bangsaen Thailand FMSCT THAILAND             SAT Station (1)                SAT Station (1)                CHANG THAILAND
                                                                                                                                                               SLAMMERS

  04.30-05.00   Speed Festival    Speed Festival    Speed Festival    ROAD RACING 2011 ตอนที่ 4    กีฬาทั่วทิศ 34                     กีฬาทั่วทิศ 35                      

  05.00-05.30   2010              2010              2010              ความรู้เรื่องการบาดเจ็บกีฬาและ   การนวดเพื่อการผ่อนคลาย            เทปบันทึกภาพงานวันประกาศเกียรติคุณ   ช้างไทย VS ฟิลิปินส์
                                                                                                                                (2)                            

  05.30-06.00   ตอนที่ 1            ตอนที่ 2            ตอนที่ 3            การปฐมพยาบาลเบื้องต้น         กล้ามเนื้อ สำหรับนักกีฬา             นักกีฬาดีเด่น ปี 2556                

  06.00-06.30   นักเลงฟุตบอลทีวี (4)  มวยดีทีสปอร์ต(1)     มวยดีทีสปอร์ต(1)     มวยดีทีสปอร์ต(1)              มวยดีทีสปอร์ต(1)                  มวยดีทีสปอร์ต(1)                  ส่องกล้อง

  06.30-07.00                                                                                                                                                  บอลไทย(3)

  07.00-07.30   ข่าวเช้า                                                                                                                                         

  07.30-08.00                                                                                                                                                  

  08.00-08.30   SPORTS GOSSIP     SPORTS GOSSIP     SPORTS GOSSIP     SPORTS GOSSIP              SPORTS GOSSIP                  ส่องกล้อง                        นักเลงฟุตบอลทีวี (3)

  08.30-09.00                                                                                                                   บอลไทย(1)                      

  09.00-09.30   น้าติง โชว์ไทม(6)    สหภาพกีฬา (2)      สหภาพกีฬา (2)      สหภาพกีฬา (2)               สหภาพกีฬา (2)                   สหภาพกีฬา (2)                   THAI LPGA ON
                                                                                                                                                               TV(3)

  09.30-10.00                     IN THE GAME(2)    คิวทอง ON TV (2)   The 15th Club (3)          คิวทอง ON TV (3)                The 15th Club (6)              

  10.00-10.30   Sports Vision     นักเลงฟุตบอลทีวี (5)  น้าติง โชว์ไทม์(1)    Sports Vision(3)           เตะ ต่อย ตบ ตี (1)               น้าติง โชว์ไทม(4)                 GT CARS
                                                                                                                                                               VARIETY(1)

  10.30-11.00                                                                                                                                                  

  11.00-11.30   Monday Sport      V Sport (1)       THAI LPGA ON TV   กีฬาทั่วทิศ 39                 The Solo Thailand(2)           หลี่หมิง โชว์                      Grandprix World

  11.30-12.00                                                         SAT Station                SAT Station                                                   

  เวลา          Mon               Tue               Wed               Thu                        Fri                            Sat                            Sun

  วันที่           23/12/13          24/12/13          25/12/13          26/12/13                   27/12/13                       28/12/13                       29/12/13

  12.00-12.30   ข่าวเที่ยง                                                                                                                                        

  เวลา          Mon               Tue               Wed               Thu                        Fri                            Sat                            Sun

  วันที่           23/12/13          24/12/13          25/12/13          26/12/13                   27/12/13                       28/12/13                       29/12/13

  13.00-13.30   SPORTS GOSSIP(1)  SPORTS GOSSIP(1)  SPORTS GOSSIP(1)  SPORTS GOSSIP(1)           SPORTS GOSSIP(1)               GT CARS VARIETY                The 15th Club (7)

  13.30-14.00                                                                                                                                                  กีฬาทั่วทิศ 42

  14.00-14.30   The Solo Thailand GT CARS           IN THE GAME(3)    V Sport (3)                เทปบันทึกภาพงานวันประกาศเกียรติคุณ   V Sport                        คิวทอง ON TV
                                  VARIETY(5)                                                     (1)                                                           

  14.30-15.00   กีฬาทั่วทิศ 36                          The 15th Club (2)                            นักกีฬาดีเด่น ปี 2556                                              IN THE GAME

  15.00-15.30   THAI LPGA ON      เทป(1)            เตะ ต่อย ตบ ตี (6)  GT CARS VARIETY(6)         นักเลงฟุตบอลทีวี (1)               Sports Vision(6)               เตะ ต่อย ตบ ตี (3)
                TV(4)                                                                                                                                          

  15.30-16.00                     มวยไทย                                                                                                                       

  16.00-16.30   ส่องกล้อง           รายการ            นักเลงฟุตบอลทีวี (6)  THAI LPGA ON TV(1)         Sports Vision(4)               ออมซ่า มาทั้งแก๊ง(4)               น้าติง โชว์ไทม(4)

  16.30-17.00   บอลไทย(6)         ศึกมวยดี ลุมพินี                                                                                                                  
                                  ทีสปอร์ต                                                                                                                       

  17.00-17.30   สหภาพกีฬา          สหภาพกีฬา          สหภาพกีฬา          สหภาพกีฬา                   สหภาพกีฬา                       IN THE GAME(8)                 ออมซ่า มาทั้งแก๊ง(6)

  17.30-18.00   IN THE GAME(1)    The 15th Club (1) กีฬาทั่วทิศ 38        กีฬาทั่วทิศ 40                 กีฬาทั่วทิศ 41                     The 15th Club (7)              

  18.00-18.01   เคารพธงชาติ                                            ถ่ายทอดสดงาน                เคารพธงชาติ                                                    

  18.01-18.30   เตะ ต่อย ตบ ตี (4)  Sports Vision(1)  ออมซ่า มาทั้งแก๊ง(1)  วันประกาศเกียรติคุณ            น้าติง โชว์ไทม์(3)                 นักเลงฟุตบอลทีวี (2)               ส่องกล้อง

  18.30-19.00                                                         นักกีฬาดีเด่น ปี 2556                                                                         บอลไทย(4)

  19.00-19.30   ข่าวค่ำ                                                                                                                                          

  19.30-20.00                                                                                                                                                  

  20.00-20.30   SPORTS INSIGHT    SPORTS INSIGHT    SPORTS INSIGHT    SPORTS INSIGHT             SPORTS INSIGHT                 เตะ ต่อย ตบ ตี (2)               GT CARS
                                                                                                                                                               VARIETY(2)

  20.30-21.00                                                                                                                                                  

  21.00-21.30   The 15th Club     ออมซ่า มาทั้งแก๊ง     เทป(2)            นักเลงฟุตบอลทีวี               ออมซ่า มาทั้งแก๊ง(3)               ถ่ายทอดสด                       THAI LPGA ON
                                                                                                                                                               TV(4)

  21.30-22.00   กีฬาทั่วทิศ 37                          มวยไทย                                                                      มวยไทย                         

  22.00-22.30   GT CARS           น้าติง โชว์ไทม์       รายการ            เตะ ต่อย ตบ ตี               ส่องกล้อง                        รายการ                         SPORTS SPECIAL
                VARIETY(4)                                                                                                                                     

  22.30-23.00                                       ศึกมวยดี ลุมพินี                                  บอลไทย                         ศึกมวยดี ลุมพินี ทีสปอร์ต             
                                                    ทีสปอร์ต                                                                                                     

  23.00-23.30   มวยดีทีสปอร์ต        มวยดีทีสปอร์ต        มวยดีทีสปอร์ต        มวยดีทีสปอร์ต                 มวยดีทีสปอร์ต                     ส่องกล้อง                        ชีพจรกีฬา

  23.30-00.00                                                                                                                   บอลไทย(2)                      
  ------------- ----------------- ----------------- ----------------- -------------------------- ------------------------------ ------------------------------ -----------------

โครงสร้างรายได้ของกลุ่มบริษัทที่ประกอบธุรกิจบริหารสถานีทีวีกีฬา
ธุรกิจบริหารการตลาดและกิจกรรมด้านกีฬา ธุรกิจบริหารการตลาดและกิจกรรมด้านบันเทิง (“AW”)

  (หน่วย: ล้านบาท)

  --- ----------------------------------- -------- ------- -------- -------
      รายได้                               2556     (%)     2555     (%)

  1   การผลิตรายการและสื่อโฆษณาทางโทรทัศน์     66.44    71.05   124.03   56.33

  2   การจัดกิจกรรมส่งเสริมการตลาด            25.62    27.39   83.42    37.88

  3   รายได้อื่น                             1.46     1.56    12.74    5.79

      รวมรายได้                            93.52    100     220.19   100
  --- ----------------------------------- -------- ------- -------- -------

จากตารางโครงสร้างรายได้จะเห็นว่ารายได้รวมในปี 2556 มีมูลค่าเท่ากับ 93.52
ล้านบาทเมื่อเทียบกับปี 2555 มีมูลค่าเท่ากับ 220.19 ล้านบาท ลดลง 126.67 ล้านบาท
คิดเป็นลดลงร้อยละ 57.53 รายได้จากธุรกิจผลิตรายการและสื่อโฆษณาทางโทรทัศน์
(ธุรกิจบริหารจัดการสถานีทีวีกีฬา) ในปี 2556 มีมูลค่าเท่ากับ 66.44 ล้านบาทเมื่อเทียบกับปี
2555 มีมูลค่าเท่ากับ 124.03 ล้านบาท ลดลง 57.59 ล้านบาท คิดเป็นลดลงร้อยละ 46.43
และในธุรกิจการจัดกิจกรรมส่งเสริมการตลาดซึ่งมีรายได้ทั้งจากภาครัฐและภาคเอกชน
ก็มีจำนวนลดลงเนื่องจากรายได้จากโครงการภาครัฐมีจำนวนลดลง ซึ่งในปี 2556
บริษัทมีรายได้จากการจัดกิจกรรมส่งเสริมการตลาดจำนวน 25.62 ล้านบาทเมื่อเทียบจำนวน
83.42 ล้านบาทในปี 2555 ลดลง 57.80 ล้านบาทคิดเป็นลดลงร้อยละ 69.29 รายได้อื่นจำนวน
1.46 ล้านบาทในปี 2556 เทียบกับจำนวน 12.74 ล้านบาทในปี 2555 ลดลง 11.28
ล้านบาทคิดเป็นร้อยละ 772.60 เกิดจากในปี 2555
บริษัทมีผลกำไรจากการจำหน่ายเงินลงทุนจำนวน 12.55 ล้านบาท

ในปี 2556 กลุ่มบริษัทมีการพึ่งพิงลูกค้าและผู้จัดจำหน่าย ซึ่งอาจกระทบต่อการดำเนินธุรกิจเกิน 30%
คือ มีลูกค้าจำนวน 1 ราย ซึ่งมิใช่บุคคลหรือกิจการที่เกี่ยวข้องกัน
โดยลูกค้ารายดังกล่าวได้ใช้บริการของกลุ่มบริษัททั้งในส่วนของธุรกิจผลิตรายการและสื่อโฆษณาทางโทรทัศน์
และในส่วนของธุรกิจจัดกิจกรรมส่งเสริมการตลาด

2.2 การตลาดและการแข่งขันและจำหน่ายผลิตภัณฑ์

-   นโยบายการแข่งขัน

-   การสร้างเนื้อหากิจกรรมที่เป็นลิขสิทธิ์ของกลุ่มบริษัท

การจัดกิจกรรมประเภทนี้ได้แก่การเป็นเจ้าของลิขสิทธิ์การถ่ายทอดสดการแข่งขันฟุตบอลระดับโลกจากสหพันธ์ฟุตบอลนานาชาติ
(FIFA) รวม 14 รายการ เจ้าภาพการจัดกิจกรรมยูลีก กิจกรรม Battle of the Year
Thailand ซึ่งเป็นกิจกรรมที่มีกำหนดจัดขึ้นเป็นประจำทุกปี โดย AW
ได้รับสิทธิ์ทางการตลาดที่เกี่ยวข้องกับกิจกรรมนั้น ๆ

-   การสร้างสรรค์และพัฒนารายการอย่างมีคุณภาพ

การสร้างสรรค์และพัฒนารายการให้มีคุณภาพ ถือเป็นหัวใจสำคัญยิ่งของสถานีทีวีกีฬา T Sports
Channel ผู้บริหาร AW
มีนโยบายให้ความสำคัญกับการพัฒนาเนื้อหาสาระและความบันเทิงของรายการที่ออกอากาศ
ทั้งรายการปัจจุบันที่มีอยู่รวมถึงการพัฒนารูปแบบรายการใหม่
โดยอาศัยข้อมูลจากการวิจัยทางการตลาดในการประเมินความต้องการและพฤติกรรมของผู้บริโภค
โดยเน้นความต้องการของประชาชนเป็นหลัก (Customer Centric)
เพื่อให้สามารถผลิตรายการให้ได้รับความนิยมจากประชาชนผู้ชื่นชอบกีฬา
พร้อมทั้งเปิดกว้างในการร่วมมือกับพันธมิตรที่มีศักยภาพสูง ในการร่วมผลิตรายการกีฬา
การถ่ายทอดสดรายการกีฬาที่เป็นที่นิยมและได้รับความสนใจ
เพื่อสร้างรายการที่มีทั้งคุณภาพและความหลากหลายให้กับทางสถานี

-   ผลิตรายการให้เข้าถึงกลุ่มเป้าหมาย

    เน้นการผลิตรายการในรูปแบบใหม่ๆ โดยมีการศึกษาพฤติกรรมของผู้ชมและกลุ่มเป้าหมาย
    ศึกษาแนวโน้มในการบริโภคสื่อที่มีการเปลี่ยนแปลงอยู่ตลอดเวลา
    เพื่อนำมาประเมินถึงจุดเด่นของรายการที่จะสามารถดึงดูดจำนวนผู้ชมได้มากกว่า
    นอกจากนี้กลุ่มบริษัทยังนำข้อมูลจากการสำรวจความนิยม (Rating)
    มาประเมินรูปแบบของรายการ เพื่อพัฒนารายการให้ได้รับความนิยมจากกลุ่มเป้าหมายมากขึ้น

-   ผลิตผลงานที่มีคุณภาพมีสาระและความบันเทิงครบครัน

    นโยบายด้านการตลาดของกลุ่มบริษัท คือ ยึดการพัฒนารูปแบบรายการอย่างต่อเนื่อง
    ในการนำเสนอรายการรูปแบบใหม่ที่มีสาระต่อประชาชน
    และรายการที่ให้ความบันเทิงหลากหลายรูปแบบ

-   การใช้ประโยชน์ร่วมจากการใช้สื่อครบวงจรของกลุ่มบริษัท

กลุ่มบริษัทได้วางแผนในเชิงรุกด้วยแผนการตลาดแบบครบวงจรอย่างต่อเนื่อง
ผนวกกับการกระจายสื่อที่สามารถครอบคลุมและเข้าถึงกลุ่มเป้าหมายได้ทั้งหมด อาทิ สื่อออนไลน์
สื่อโทรทัศน์ สื่อวิทยุ สื่อกลางแจ้ง โดยจับมือร่วมกับพันธมิตรทางธุรกิจสำคัญ ๆ
เพื่อให้บรรลุเป้าหมายที่ได้วางแผนไว้

-   บุคลากรและทีมงามที่มีประสบการณ์

ทีมงานและบุคลากรหลักที่ดำเนินการธุรกิจการจัดกิจกรรมส่งเสริมการตลาดของกลุ่มบริษัทเป็นผู้มีประสบการณ์ทั้งด้านการจัดกิจกรรม
ด้านความคิดสร้างสรรค์ การผลิตและการกำกับรายการ และการวางแผนกลยุทธ์ทางการตลาด

บริษัทคาดว่าจะสามารถเป็นหนึ่งในผู้นำของกิจกรรมการตลาดทางด้านกีฬา (Sports Marketing)
ด้วยกลยุทธ์การแข่งขันที่ดี โดยมีสถานีทีวีกีฬาเป็นตัวนำ นอกจากนี้ บุคลากรของบริษัท
ต่างมีความชำนาญในการผลิตรายการโทรทัศน์ การถ่ายทอดสดการแข่งขันกีฬา การจัดกิจกรรม
ซึ่งจะทำให้รูปแบบรายการสถานีทีวีกีฬา (T Sports Channel)
ครอบคลุมกีฬาทุกประเภทที่เป็นที่นิยม
ใช้ผู้ดำเนินรายการที่มีชื่อเสียงและมีความเชี่ยวชาญในกีฬาประเภทนั้น ๆ
ซึ่งบริษัทคาดว่าจะสามารถทำให้รายการต่าง ๆ ของสถานีทีวีกีฬา (T Sports Channel)
ได้รับความนิยมและสร้างรายได้ที่ดีให้กับบริษัท

-   กลุ่มลูกค้าเป้าหมาย

1.  กลุ่มลูกค้าเป้าหมายของการจัดกิจกรรมพิเศษ ได้แก่
    บริษัทเจ้าของผลิตภัณฑ์และผู้ประกอบการทั่วไปที่ต้องการโฆษณาสินค้าของตนในพื้นที่จัดกิจกรรม
    กลุ่มนักเรียน นิสิตและนักศึกษา กลุ่มคนทำงาน รวมถึงคนทั่วไปที่ชื่นชอบกีฬา
    ความบันเทิงและนันทนาการ

2.  กลุ่มลูกค้าเป้าหมายของสถานีทีวีกีฬา T Sports Channel ได้แก่
    บริษัทเจ้าของผลิตภัณฑ์และผู้ประกอบการที่มีกลุ่มเป้าหมายที่ชื่นชอบกีฬาทั่วประเทศ

3.  กลุ่มลูกค้าเป้าหมายของธุรกิจผลิตรายการและการจัดกิจกรรมทางการตลาด คือ กลุ่มลูกค้าตรง
    (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่จะจัดกิจกรรมเพื่อโฆษณาประชาสัมพันธ์สินค้าหรือธุรกิจ

-   ภาวะการตลาดและการแข่งขัน

-   สมาคมมีเดียฯ ประเมินงบซื้อสื่อโฆษณาครึ่งปี 2013 ซบตามภาวะเศรษฐกิจ

    ASTV ผู้จัดการรายวัน -
    หนึ่งในดัชนีที่สามารถบ่งบอกสภาพเศรษฐกิจของประเทศได้ดีอย่างหนึ่งก็คือ
    อุตสาหกรรมการซื้อสื่อโฆษณา
    เพราะสามารถสะท้อนให้เห็นถึงสภาวะการบริโภคของชาวไทยได้อย่างชัดเจน
    เนื่องจากงบการซื้อสื่อโฆษณาจะผันแปรไปตามสัดส่วนของการขายของผู้ประกอบการ ดังนั้น
    หากเศรษฐกิจดี ประชาชนก็สามารถใช้จ่ายได้ตามปกติหรือมากกว่าปกติ
    งบโฆษณาเองก็จะมีแรงดีดที่สูงตามไปด้วย และในทางกลับกัน
    หากเศรษฐกิจไม่ดีงบโฆษณาก็จะหดหายหรืออาจจะชะลอการเติบโตตามไปด้วยเช่นกัน

    จากการติดตามข่าวสารเรื่องเศรษฐกิจของเมืองไทยพบว่า ในช่วงครึ่งแรกของปี 2013
    ยังคงมีความแปรปรวนค่อนข้างมาก
    ซึ่งได้ส่งผลต่อภาพรวมของอุตสาหกรรมการซื้อสื่อโฆษณาในครึ่งปีแรกของปี 2013 เช่นกัน
    โดยสมาคมมีเดียเอเยนซี่ และธุรกิจสื่อแห่งประเทศไทย หรือ MAAT
    จะขอสรุปภาพรวมของวงการอุตสาหกรรมโฆษณาในช่วงปี 2013
    ที่ได้มีการเก็บข้อมูลการใช้จ่ายผ่านสื่อประเภทต่างๆ ตั้งแต่ต้นปีจนถึงเดือนกรกฎาคม 2013

    เมื่อดูภาพรวมของวงการซื้อสื่อโฆษณาในช่วงครึ่งปีแรก (มกราคม-กรกฎาคม) ของปี 2013
    จากการรายงานของ AC Nielsen พบว่ามีงบซื้อสื่อโฆษณาอยู่ที่ 75,506 ล้านบาทสูงกว่าปี
    2012 ที่มีงบซื้อสื่อโฆษณาที่ 73,615 ล้านบาท เท่ากับมีมูลค่าเพิ่มขึ้น 1,891
    ล้านบาทหรือเพิ่มขึ้นเพียง 3% เท่านั้น ทั้งนี้ สาเหตุที่งบโฆษณาในปี 2013
    ลดลงสืบเนื่องมาจากสภาพเศรษฐกิจที่ชะลอตัวลง
    รวมไปถึงหนี้ครัวเรือนของประชากรที่สูงขึ้นส่งผลโดยตรงต่อการใช้จ่ายของผู้บริโภคที่ลดลงอย่างเห็นได้ชัด
    ต่างจากปี 2011 และ 2012 ที่มีการเติบโตเฉลี่ยที่ 9% และ 10% ตามลำดับ

    ทั้งนี้ จากการคาดการณ์ของสมาคมมีเดียเอเยนซี่ และธุรกิจสื่อแห่งประเทศไทยคาดว่า
    เมื่อสิ้นสุดปี 2013
    การเติบโตของการซื้อสื่อโฆษณาซึ่งรวมสื่ออินเทอร์เน็ตที่ประเมินการใช้งบจากสมาคมดิจิตอลแล้วน่าจะอยู่ที่
    3% หรือมีมูลค่ารวมที่ 135,790
    ล้านบาทซึ่งเป็นการคำนวณตามความเปลี่ยนแปลงที่เกิดขึ้นระหว่างปี 2012 และ 2013
    และถ้าหากคำนวณโดยการเฉลี่ยทั้งปีอาจจะโตขึ้นเพียง 1% หรือมีมูลค่า 133,087
    ล้านบาทเท่านั้น

    เรามาจำแนกในสื่อแต่ละประเภท จะเห็นว่าสื่อโทรทัศน์ยังคงมีสัดส่วนในตลาดอยู่ที่ 53%
    คงเดิม และมีการเติบโตของเม็ดเงินไม่มากนัก ทั้งนี้เนื่องมาจากผู้ประกอบการรายใหญ่ๆ เช่น
    ยูนิลีเวอร์, พีแอนด์จี, ลอรีอัล และเนสท์เล่ เป็นต้น
    ลดงบประมาณในการโฆษณาลงโดยเฉลี่ยประมาณ 4-22%
    โดยกลุ่มที่ลดการโฆษณาลงจะเป็นกลุ่มผลิตภัณฑ์ดูแลผิว และผลิตภัณฑ์ดูแลเส้นผม
    ทั้งนี้เป็นไปได้ว่ากลุ่มผู้ประกอบการเหล่านี้ลดการโฆษณาในกลุ่มโทรทัศน์ลง
    แล้วหันไปใช้งบลงทุนในกลุ่มทีวีดาวเทียมทดแทนแต่ไม่สูงมากนัก
    ดังจะเห็นได้จากการเติบโตในกลุ่มทีวีดาวเทียมที่มีสัดส่วนในตลาดเพิ่มขึ้นเพียง 1% หรือ 778
    ล้านบาท

    อีกรายที่มีการใช้จ่ายงบโฆษณาลดลงอย่างมากก็คือ กลุ่มบริการสาธารณะ (Public
    Service) โดยมีการซื้อสื่อที่ลดลงถึง 26% หรือประมาณ 1.1 พันล้านบาทเลยทีเดียว
    ซึ่งการลดงบประมาณในครั้งนี้ส่งผลกระทบต่อรายได้ด้านสื่อของโรงภาพยนตร์
    เนื่องจากกลุ่มนี้ใช้งบประมาณ 25% ในการซื้อสื่อโฆษณาในโรงภาพยนตร์
    จึงทำให้สื่อโรงภาพยนตร์มีสัดส่วนของรายได้ที่ลดลง 1% หรือคิดเป็นมูลค่าลดลงถึง 337
    ล้านบาท

    อย่างไรก็ตาม ยังมีผู้ประกอบการรายใหญ่บางรายที่สวนกระแสด้วยการทุ่มงบโฆษณาเพิ่มขึ้น
    เช่น ทรูมูฟ เอช, ซุปไก่สกัด แบรนด์, โคคา-โคลา, ซัมซุง, มิตซูบิชิมอเตอร์ และดัชมิลล์
    เป็นต้น โดยมีการใช้จ่ายเพื่อซื้อสื่อโฆษณาสูงขึ้นโดยเฉลี่ยอยู่ที่ 27% ถึง 103%
    ซึ่งช่วยฉุดให้มูลค่าของตลาดรวมของสื่อโฆษณายังมีแรงบวกอยู่บ้าง

    ดูที่สื่ออื่นๆ กันบ้าง จะเห็นว่าสื่อต่างๆ
    มีการเปลี่ยนแปลงของสัดส่วนการตลาดไม่มากนักจะบวกหรือลบอยู่ที่ 1% แต่ที่น่าสนใจมี 3 สื่อ
    คือ กลุ่มหนังสือพิมพ์ เพราะถึงแม้จะมีสัดส่วนในตลาดลดลงจาก 16% เป็น 15%
    แต่มูลค่ากลับสูงขึ้นจาก 11,435 ล้านบาท เป็น 11,643 ล้านบาทหรือเพิ่มขึ้น 208 ล้านบาท
    ทั้งนี้เป็นอานิสงส์มาจากกลุ่มอุตสาหกรรมยานยนต์ที่มีการทุ่มงบเพื่อโปรโมตรถยนต์รุ่นใหม่ๆ
    และแคมเปญเพื่อกระตุ้นการซื้ออย่างต่อเนื่อง รวมทั้งกลุ่มอสังหาริมทรัพย์ที่กลับมาบูมในช่วงต้นปี
    2013 อีกครั้ง ส่วนสื่อ Transit เป็นอีกสื่อที่เติบโตทั้งในแง่สัดส่วนที่เพิ่มขึ้น 1%
    และมูลค่าที่เพิ่มขึ้น 368 ล้านบาท ทั้งนี้มีผลมาจากความนิยมเดินทางด้วยรถไฟฟ้าเพิ่มสูงขึ้น
    อีกทั้งยังมีการปรับราคาค่าสื่อ และการเปิดสื่อใหม่ๆ บริเวณสถานีรถไฟฟ้า เช่น จอพลาสมา
    เป็นต้น และสื่อสุดท้ายที่มีการเติบโตที่น่าสนใจคือ สื่ออินเทอร์เน็ต ที่สมาคมดิจิตอลฯ
    ได้ประเมินส่วนแบ่งในตลาดของปี 2013 ไว้ที่ 3% หรือประมาณ 4,500 ล้านบาท
    โดยเติบโตเพิ่มขึ้นจากปีที่แล้ว 1% คิดเป็นมูลค่าราว 1,500 ล้านบาท
    ซึ่งการเติบโตของสื่ออินเทอร์เน็ตได้ฉุดภาพรวมของอุตสาหกรรมการซื้อสื่อโฆษณาในปี 2013
    ให้สูงขึ้นเป็น 3% จากเดิมที่เอซี นีลเส็น คาดการณ์ไว้เพียง 2%

    จากการประเมินภาพรวมของอุตสาหกรรมการซื้อสื่อโฆษณาจะเห็นว่า ในปี 2013
    มีการชะลอตัวลงอย่างมาก ทั้งนี้ เหตุหลักๆ น่าจะมาจากสภาพเศรษฐกิจที่ถดถอย
    อีกทั้งภาระหนี้สินของครัวเรือนที่เพิ่มขึ้นจากนโยบายรถคันแรก และบ้านหลังแรก
    ต่างส่งผลถึงการบริโภคโดยรวมของคนไทยที่ลดลง อย่างไรก็ตาม คาดว่าเศรษฐกิจของไทย
    รวมถึงอุตสาหกรรมการซื้อสื่อโฆษณาน่าจะกลับมาเฟื่องฟูอีกครั้งเมื่อมีการเปิดตลาด AEC
    ที่กำลังจะมีขึ้นในเร็วๆ นี้

    ที่มา : ASTV ผู้จัดการออนไลน์ 29 สิงหาคม 2556

จากข้อมูลดังกล่าว ทำให้คาดได้ว่าธุรกิจทีวีกีฬาของ AW ที่จะออกอากาศทางทรูวิชั่นส์ จานดาวเทียม
C-Band ระบบ KU Band เคเบิ้ลทีวีท้องถิ่น (CTH) และโทรศัพท์มือถือ (TV On Mobile)
สามารถเข้าถึงผู้บริโภคอย่างทั่วถึงเป็นการสร้างแรงจูงใจให้กับเจ้าของสินค้าเข้ามาซื้อสื่อโฆษณาผ่านช่องสถานีทีวีกีฬา
T Sports Channel ของ AW
เนื่องจากค่าโฆษณามีราคาต่ำกว่าเมื่อเทียบกับค่าโฆษณาของสถานีโทรทัศน์ช่องฟรีทีวี

-   การวิเคราะห์คู่แข่งในตลาด

  -----------------------------------------------------------------------
  ในธุรกิจบริหารสถานีทีวีกีฬา T Sports Channel AW
  มีคู่แข่งที่มีลักษณะการประกอบการที่คล้ายคลึงกันน้อยราย โดย T Sports
  Channelมีความได้เปรียบด้านฐานผู้ชมที่มากกว่า เนื่องจากช่อง T Sports Channel
  เป็นสถานีทีวีกีฬาที่สามารถรับชมได้ทุกระบบ
  มีจุดขายที่เด่นชัดในฐานะสถานีทีวีกีฬาแห่งชาติที่มีฐานผู้ชมมากที่สุดในประเทศ

  -----------------------------------------------------------------------

2.3 การจัดหาผลิตภัณฑ์หรือบริการ

องค์ประกอบสำคัญสำหรับธุรกิจสร้างสรรค์และบริหารงานกิจกรรม

-   รูปแบบและเนื้อหา (Content)

  รูปแบบและเนื้อหาของกิจกรรมต่าง ๆ คือ องค์ประกอบที่สำคัญที่สุดสำหรับธุรกิจนี้
  รูปแบบและเนื้อหาของผลิตภัณฑ์ที่น่าสนใจ มีจุดขายที่แตกต่างอย่างชัดเจน
  จะได้รับความสนใจจากทั้งกลุ่มเป้าหมาย ประชาชนทั่วไปและผู้สนับสนุนกิจกรรมนั้น ๆ

-   บุคลากร

  บุคลากร มีส่วนสำคัญในการผลิตและสร้างสรรค์ผลงาน โดย AW
  มีบุคลากรที่รับผิดชอบในการออกแบบ คิดสร้างสรรค์
  และบริหารจัดการให้งานกิจกรรมประสบความสำเร็จตามวัตถุประสงค์ของงานแต่ละงาน
  บนพื้นฐานแนวคิดของกลยุทธ์ทางการตลาดและประสบการณ์

-   เครื่องมือและอุปกรณ์ในการจัดงาน

  อุปกรณ์หลักที่ใช้ในการจัดงานกิจกรรมส่วนใหญ่ซึ่งประกอบไปด้วยอุปกรณ์แสงเสียงและเอฟเฟคท์ต่างๆ
  อุปกรณ์กล้องและเครื่องมือตัดต่อภาพและเสียง อุปกรณ์เครื่องเล่น อุปกรณ์อำนวยความสะดวก
  อุปกรณ์โครงสร้างฉากและเวทีขนาดใหญ่ และยานพาหนะสำหรับใช้ในงาน เป็นต้น ในฐานะที่ AW
  คร่ำหวอดอยู่ในวงการนี้มานาน จึงมีสัมพันธภาพที่ดีกับผู้ให้บริการขาย/เช่าอุปกรณ์ต่าง ๆ มากมาย
  ทำให้ AW ได้เปรียบคู่แข่ง โดยสามารถแข่งขันได้ทั้งในเรื่องของราคาและเทคโนโลยีใหม่ ๆ
  อยู่ตลอดเวลา

กลุ่มบริษัทมีหน่วยงานด้านรายการโทรทัศน์เป็นผู้กำหนดรูปแบบรายการที่จะนำออกแพร่ภาพ
เป็นการบริหารทรัพยากรที่มีอยู่ในบริษัทและบริษัทย่อย ทั้งในด้านของบุคลากรได้แก่ ผู้ดำเนินรายการ
(พิธีกร) ในสังกัดของ AW เช่น ผู้ชนะเลิศการประกวดมิสยูลีก
ซึ่งเป็นการต่อยอดจากการจัดกิจกรรมยูลีกของ AW ทีมงานผลิตรายการซึ่งเป็นบุคลากรของ AW เอง
และในด้านของเครื่องมือและอุปกรณ์ ได้แก่ สตูดิโอ กล้อง อุปกรณ์ในการถ่ายทำ
ห้องตัดต่อภาพและเสียงของ AW ทั้งนี้มีบางกรณีที่อาจจะมีการใช้บุคลากรภายนอก เช่น
ผู้ดำเนินรายการที่ไม่อยู่ในสังกัด ทั้งนี้เพื่อความเหมาะสมของเนื้อหาและรูปแบบของรายการ
รวมถึงกลุ่มเป้าหมายของผู้ชม โดยรูปแบบรายการมีทั้งรายการสดที่ถ่ายทำในสตูดิโอ
ออกอากาศแพร่ภาพเป็นประจำทุกวันหรือทุกสัปดาห์และรายการที่ถ่ายทำนอกสถานที่ บันทึกเทป
และนำออกอากาศในภายหลัง

ช่องทางการจัดจำหน่าย

การจัดจำหน่ายและการส่งเสริมการขายมี 3 รูปแบบ คือ

-   การขายผ่านบริษัทตัวแทนจำหน่ายสื่อโฆษณา (Media Agency)

-   การขายตรงให้กับลูกค้าทั่วไป ซึ่งเป็นเจ้าของสินค้าหรือบริการต่าง ๆ (Direct Customer)

-   การขายผ่านพันธมิตรทางธุรกิจ เช่น บริษัทผู้ผลิตรายการทีวี บริษัทประชาสัมพันธ์ เป็นต้น

ปัจจุบันการขายมีความยึดหยุ่นสูงเน้นการจัดรูปแบบการขายตามความต้องการของลูกค้าเป็นหลัก
(Tailor Made) ทั้งลูกค้ารายย่อยและลูกค้ารายใหญ่ เพื่อประโยชน์สูงสุดของลูกค้า
และสามารถบรรลุเป้าหมายอย่างมีประสิทธิภาพ

2.4 งานที่ยังไม่ได้ส่งมอบ

- ไม่มี –

3.  ปัจจัยความเสี่ยง

บริษัท อาดามัส อินคอร์ปอเรชั่น จำกัด (มหาชน) (“บริษัท” หรือ “ADAM”) เป็น Holding
Company ที่ลงทุนในกลุ่มบริษัทที่ประกอบธุรกิจต่างๆ โดยปัจจุบันบริษัทดำเนินธุรกิจลงทุนในธุรกิจ
ซึ่งแบ่งออกเป็น 2 กลุ่ม ดังนี้

1. กลุ่มบริษัทที่ประกอบธุรกิจบริหารจัดการสถานีทีวีกีฬา T Sports Channel
ธุรกิจบริหารการตลาดและกิจกรรมด้านกีฬารวมทั้งธุรกิจบริหารการตลาดและกิจกรรมด้านบันเทิงและนันทนาการ
โดยดำเนินการผ่านบริษัทย่อย คือ บริษัท อาดามัส เวิลด์ จำกัด (“AW”)

2. กลุ่มบริษัทที่ประกอบธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อม
โดยดำเนินการผ่านบริษัทย่อย คือ บริษัท อาดามัส คอนซูเมอร์ จำกัด (“AC”)

ซึ่ง ADAM และ บริษัทย่อยจะเรียกรวมกันว่า”บริษัท” มีการประกอบธุรกิจบริหารจัดการสถานีทีวีกีฬา
(T Sports Channel) ธุรกิจบริหารการตลาดและกิจกรรมด้านกีฬา
ธุรกิจบริหารการตลาดและกิจกรรมด้านบันเทิงและนันทนาการ

นอกจากความเสี่ยงที่แบ่งแยกได้ตามธุรกิจของบริษัทย่อยแล้วบริษัทยังมีความเสี่ยงจากลักษณะประกอบธุรกิจการลงทุนด้วย
โดยความเสี่ยงในการดำเนินธุรกิจแต่ละลักษณะการประกอบธุรกิจในแต่ละประเภทจะต่างกันไปดังนี้

-   ความเสี่ยงจากการที่บริษัทที่ประกอบธุรกิจโดยการลงทุนในบริษัทอื่น (Holding Company)
    จะไม่ได้รับเงินปันผลจากบริษัทย่อย

จากการที่บริษัทประกอบธุรกิจโดยการลงทุนในบริษัทอื่น (Holding Company)
บริษัทมีความเสี่ยงที่จะไม่ได้รับเงินปันผลจากบริษัทย่อยที่บริษัทเข้าถือหุ้น
หากบริษัทย่อยมีผลการดำเนินการไม่เป็นไปตามเป้าหมายและ/หรือ
กระแสเงินสดไม่เพียงพอในการจ่ายเงินปันผล บริษัทลดความเสี่ยงดังกล่าวโดย
กำหนดให้บริษัทตั้งเป้าหมายทางธุรกิจและแผนการดำเนินการระยะสั้นและระยะยาว ให้สอดคล้องกับ
สภาพเศรษฐกิจ และสภาวะการแข่งขัน
ซึ่งจะทำให้บริษัทสามารถประเมินผลจากเป้าหมายที่วางไว้และวางแผนรับกับสถานการณ์ต่างๆ ได้

-   ความเสี่ยงจากกลุ่มบริษัทที่ประกอบธุรกิจบริหารจัดการสถานีทีวีกีฬา T Sports Channel
    ธุรกิจบริหารการตลาดและกิจกรรมด้านกีฬารวมทั้งธุรกิจบริหารการตลาดและกิจกรรมด้านบันเทิงและนันทนาการ

ธุรกิจบริหารจัดการสถานีทีวีกีฬา (การผลิตรายการและสื่อโฆษณาทางโทรทัศน์)

ซึ่งมีสัดส่วนรายได้สำหรับงวดปี 2556 เป็นร้อยละ 71.05 ของรายได้รวมของบริษัท

-   ความเสี่ยงจากการพึ่งพาธุรกิจด้านการตลาดกีฬา

บริษัทได้ปรับเปลี่ยนนโยบายในการลงทุนเพิ่มเติมในธุรกิจใหม่
โดยมีเป้าหมายที่จะเป็นผู้นำด้านการตลาดกีฬา (Sports Marketing) แบบครบวงจร
ซึ่งบริษัทคาดว่าธุรกิจการตลาดกีฬาจะเป็นธุรกิจที่สามารถสร้างผลตอบแทนที่ดี
และเป็นธุรกิจที่มีโอกาสเติบโตได้อีกมากในอนาคต
โดยบริษัทได้เริ่มดำเนินการบริหารจัดการสถานีทีวีกีฬา (T Sports Channel)
จากการที่บริษัทได้รับสัญญาในการร่วมบริหารจัดการสถานีทีวีกีฬา (T Sports Channel)
จากการกีฬาแห่งประเทศไทย ซึ่งได้ทำการแพร่ภาพผ่าน C-Band, KU-Band, True Visions
และ เคเบิ้ลท้องถิ่น ( CTH ) ทำให้ T Sports
เป็นช่องสถานีทีวีกีฬาที่มีฐานผู้ชมมากที่สุดในประเทศไทย อย่างไรก็ดี
เนื่องจากในปัจจุบันผู้ประกอบการในธุรกิจอื่นๆ ต่างเบนเข็มมาลงทุนในธุรกิจนี้
จึงทำให้มีสภาวะของการแข่งขันค่อนข้างสูง ทั้งนี้ หากการดำเนินธุรกิจด้านการตลาดกีฬา (Sports
Marketing) ไม่ประสบผลสำเร็จดังที่ผู้บริหารคาดไว้
อาจส่งผลให้บริษัทประสบกับสภาวะขาดทุนและอาจทำให้บริษัทขาดสภาพคล่องในการดำเนินธุรกิจต่อไปในอนาคตได้
อย่างไรก็ตามฝ่ายบริหารจัดการของบริษัทได้วางระบบการติดตามการดำเนินงานอย่างใกล้ชิด
ถึงผลสำเร็จของโครงการ เพื่อมิให้เกิดความเสียหายต่อธุรกิจของกลุ่มบริษัท

ธุรกิจบริหารการตลาดและกิจกรรมด้านกีฬาและกิจกรรมด้านบันเทิง
(ธุรกิจจัดกิจกรรมทางการตลาด)

ซึ่งมีสัดส่วนรายได้สำหรับงวดปี 2556 เป็นร้อยละ 27.39 ของรายได้รวมของบริษัท
โดยจะแบ่งความเสี่ยงแยกออกเป็นธุรกิจบริหารกิจกรรมด้านบันเทิงและนันทนาการ และ
ธุรกิจบริหารการตลาดด้านกีฬา

-   ความเสี่ยงจากรายได้จากการขายสปอนเซอร์ (Sponsorship Program)

กิจกรรมพิเศษที่บริษัทจัดนั้นได้รับรายได้หลักจากการขายสปอนเซอร์ ซึ่งอาจมากหรือน้อย
ขึ้นกับปัจจัยต่างๆ เช่น สภาพเศรษฐกิจโดยรวม คุณภาพของเนื้อหา ฯลฯ
ในสภาพเศรษฐกิจจะชะลอตัว
อาจทำให้การพึ่งพารายได้ส่วนนี้อาจส่งผลในเชิงลบกับรายได้และผลการดำเนินงานของบริษัท
เพื่อเป็นการกระจายความเสี่ยง บริษัทจึงเน้นการหารายได้เพิ่มเติม
คือรายได้จากเนื้อหารายการ(Content) ที่เกิดจากกิจกรรมทั้งหลาย
ไปสร้างมูลค่าเพิ่มให้กับสื่อออนไลน์ของบริษัท ซึ่งจะส่งเสริมให้เกิดรายได้จากการโฆษณาอีกทางหนึ่ง

-   ความเสี่ยงจากกระแสความนิยมของผู้บริโภคที่เปลี่ยนแปลง

ความเสี่ยงในการทำธุรกิจเกี่ยวกับกิจกรรมพิเศษและธุรกิจสื่อ ไม่ว่าจะเป็น การจัดการแข่งขัน
การจัดการประกวดหรือรูปแบบโฆษณาในสื่อต่าง ๆ ขึ้นอยู่กับรสนิยมและความพึงพอใจของผู้บริโภค
ซึ่งเปลี่ยนแปลงอยู่ตลอดเวลาตามยุคสมัย รวมทั้งการได้รับอิทธิพลจากสภาพแวดล้อมต่างๆ เช่น
กระแสความนิยมจากต่างชาติที่เข้ามามีอิทธิพลกับรูปแบบการใช้ชีวิตของคนไทย
อย่างไรก็ตามบริษัทได้วางแผนผลิตและสร้างสรรค์ผลงานให้ตรงกับรสนิยมของลูกค้าเป้าหมายเพื่อพัฒนาผลงานให้สอดคล้องกับกระแสความนิยมโดยการสำรวจความนิยมของผู้บริโภคเพื่อพัฒนารูปแบบและเนื้อหาให้สอดคล้องต่อความสนใจของทั้งกลุ่มลูกค้าเป้าหมายและกลุ่มลูกค้าสื่อโฆษณาอยู่ตลอดเวลา

-   ความเสี่ยงจากความไม่แน่นอนของสถานการณ์การเมือง

ความเสี่ยงจากความไม่แน่นอนของสถานการณ์การเมืองที่จะส่งผลกระทบให้บริษัทต้องเลื่อนหรือระงับการจัดกิจกรรม
ทำให้สูญเสียรายได้หรือทำให้มีค่าใช้จ่ายที่เกี่ยวข้องกับการจัดกิจกรรมเพิ่มสูงขึ้นกว่าที่คาดการณ์ไว้

-   ความเสี่ยงจากความไม่แน่นอนของภาวะเศรษฐกิจที่มีผลกระทบต่อธุรกิจบริหารการตลาด

ธุรกิจบริหารการตลาดจะขึ้นกับภาวะเศรษฐกิจโดยรวมของประเทศ
โดยหากภาวะเศรษฐกิจโดยรวมดี งบประมาณในการโฆษณาประชาสัมพันธ์ของผู้ผลิตสินค้าต่างๆ
ก็จะมีจำนวนเพิ่มสูงขึ้น
แต่หากภาวะเศรษฐกิจโดยรวมไม่ดีจะส่งผลให้ผู้ประกอบการมีการปรับลดงบประมาณสำหรับในการโฆษณาประชาสัมพันธ์สินค้าลง
อย่างไรก็ตามบริษัทได้มุ่งเน้นกิจกรรมทางด้านกีฬาที่โดดเด่นและเป็นที่รู้จักของประชาชน
เพื่อดึงความสนใจของภาคเอกชนที่จะเข้าร่วมสนับสนุนกิจกรรมให้มากขึ้นโดยต่อเนื่องประกอบกับการที่บริษัทมีสื่อที่สามารถตอบสนองผู้สนับสนุนให้ตรงเป้าหมายทำให้มั่นใจได้ว่าจะช่วยลดผลกระทบจากความไม่แน่นอนของภาวะเศรษฐกิจได้ในระดับหนึ่ง

-   ความเสี่ยงจากงานกิจกรรมการตลาด

การเข้าทำสัญญาบริหารลิขสิทธิ์กีฬาต่างๆ มีการใช้เงินลงทุนค่อนข้างสูง
จึงอาจมีความเสี่ยงหากไม่สามารถบริหารรายได้ให้เป็นไปตามเป้าหมายที่วางไว้ การบอกเลิกสัญญา
หรือเกิดเหตุการณ์ต่างๆ ที่ทำให้ไม่สามารถดำเนินการตามเป้าหมายได้ อย่างไรก็ตาม
บริษัทได้มีนโยบายจัดการความเสี่ยง
โดยการหาสปอนเซอร์เข้ามาสนับสนุนการถ่ายทอดเน้นเฉพาะกิจกรรมกีฬาที่เป็นที่ยอมรับและมีโอกาสเติบโต
อีกทั้งยังเป็นที่นิยมในหมู่ประชาชน
มีการศึกษาความเป็นไปได้ของโครงการและมีการวางแผนการขายล่วงหน้า
เพื่อลดความเสี่ยงดังกล่าว

-   ความเสี่ยงจากการพึ่งพาบุคลากร

เนื่องจากบริษัทประกอบธุรกิจเกี่ยวกับกิจกรรมด้านกีฬาและกิจกรรมด้านบันเทิงและนันทนาการ
ปัจจัยสำคัญที่จะทำให้ธุรกิจของบริษัทประสบความสำเร็จ คือ บุคลากรที่มีประสบการณ์ ความรู้
ความสามารถ
และความเชี่ยวชาญในการผลิตรายการหรือจัดกิจกรรมด้านกีฬาและกิจกรรมด้านบันเทิงและนันทนาการ
ดังนั้นหากบริษัทสูญเสีย ฝ่ายบริหารและฝ่ายปฏิบัติการที่มีประสบการณ์และมีความชำนาญ
และไม่สามารถหาบุคลากรที่มีความรู้และประสบการณ์มาทดแทนได้นั้นจะทำให้บริษัทประสบปัญหาในการดำเนินงาน
อันอาจจะส่งผลกระทบต่อเนื่องถึงผลประกอบการของบริษัท
ดังนั้นบริษัทจึงให้ความสำคัญกับการพัฒนาและส่งเสริมบุคลากรให้เติบโตไปพร้อมๆ
กับความสำเร็จของบริษัท รวมทั้งมีการจ่ายค่าตอบแทนในอัตราที่เหมาะสม
เพื่อจูงใจให้แก่บุคลากรดังกล่าวทำงานกับบริษัทอย่างต่อเนื่อง

-   ความเสี่ยงจากอุตสาหกรรมที่มีการแข่งขันสูงและจำนวนคู่แข่งมาก

ธุรกิจผลิตรายการเป็นธุรกิจที่คู่แข่งมากราย
ทั้งผู้ผลิตรายการรายใหญ่ที่มีความเชี่ยวชาญตลอดจนผู้ผลิตรายใหม่เกิดขึ้นได้เสมอและมักใช้กลยุทธ์ด้านราคาในการแข่งขัน
บริษัทจึงมีนโยบายในการพัฒนาคุณภาพในงานการผลิต
ด้วยการจัดหาบุคลากรที่มีความสามารถและประสบการณ์
ลงทุนในเครื่องมือที่มีประสิทธิภาพเพื่อให้ได้ผลงานที่มีคุณภาพตอบสนองความต้องการของตลาดและลูกค้าได้

-   ความเสี่ยงจากกลุ่มบริษัทที่ประกอบธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อม

ธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อม
ซึ่งบริษัทได้เริ่มประกอบการในเดือนกุมภาพันธ์ 2557
มีความเสี่ยงเนื่องจากเป็นผู้ประกอบการรายใหม่ ทำให้บริษัทต้องใช้งบประมาณทางการตลาดสูง
เพื่อสร้างความน่าเชื่อถือให้กับองค์กรและผลิตภัณฑ์
แต่คุณภาพของผลิตภัณฑ์ที่เกิดจากความร่วมมือกับผู้ผลิตด้วยเทคโนโลยีอันทันสมัยจากหน่วยงานที่น่าเชื่อถือทั้งจากภาครัฐและเอกชน
ทำให้เชื่อมั่นได้ว่าผลิตภัณฑ์ของบริษัทมีคุณภาพสูงเหนือกว่าคู่แข่งและจะได้รับความนิยมจากผู้บริโภคในเวลาอันรวดเร็ว

4. ทรัพย์สินที่ใช้ในการประกอบธุรกิจ

4.1 ส่วนปรับปรุงอาคารเช่า อุปกรณ์สถานีและฝ่ายผลิต ยานพาหนะ
เครื่องตกแต่งและเครื่องใช้สำนักงาน

และ สินทรัพย์ที่ไม่มีตัวตน

ณ วันที่ 31 ธันวาคม 2556 และ 31 ธันวาคม 2555 บริษัทและบริษัทย่อยมี
ส่วนปรับปรุงอาคารเช่า อุปกรณ์สถานีและฝ่ายผลิต เครื่องตกแต่งและเครื่องใช้สำนักงาน
และยานพาหนะ ซึ่งสามารถแสดงรายละเอียดได้ดังนี้

+----------------------+-------+-------+-------------------+---------+
| ประเภท/ลักษณะทรัพย์สิน   | มูลค   |       | ลักษณะกรรมสิทธิ์      | ภ       |
|                      | ่าทางบ |       |                   | าระผูกพัน |
|                      | ัญชีสุทธิ |       |                   |         |
|                      |       |       |                   |         |
|                      | (ล้า   |       |                   |         |
|                      | นบาท) |       |                   |         |
+----------------------+-------+-------+-------------------+---------+
|                      | 31-ธ. | 31-ธ. |                   |         |
|                      | ค.-56 | ค.-55 |                   |         |
+----------------------+-------+-------+-------------------+---------+
| ส่วนปร                | -     | 1.02  | บริษัทเป็นเจ้าของ     | ไม่มี     |
| ับปรุงอาคารเช่าและอุปกรณ์ |       |       |                   |         |
|                      |       |       |                   |         |
| ส่วนปรับปรุงอาคารเช่า    |       |       |                   |         |
+----------------------+-------+-------+-------------------+---------+
| อุปกรณ์สถานีและฝ่ายผลิต   | 1.06  | 1.53  | บริษัทย่อยเป็นเจ้าของ  | ไม่มี     |
+----------------------+-------+-------+-------------------+---------+
| เครื่องตก              | 1.26  | 1.82  | บริษัทแล            | ไม่มี     |
| แต่งและเครื่องใช้สำนักงาน |       |       | ะบริษัทย่อยเป็นเจ้าของ |         |
+----------------------+-------+-------+-------------------+---------+
| ยานพาหนะ             | 6.78  | 7.85  | บริษัทแล            | ติดภา    |
|                      |       |       | ะบริษัทย่อยเป็นเจ้าของ | ระตามสัญ |
|                      |       |       |                   | ญาเช่าซื้อ |
+----------------------+-------+-------+-------------------+---------+
| รวม                  | 9.10  | 12.22 |                   |         |
+----------------------+-------+-------+-------------------+---------+

ในปี 2556 บริษัทและบริษัทย่อยซื้อสินทรัพย์เพิ่มจำนวน 0.75 ล้านบาท จำหน่ายสินทรัพย์จำนวน
0.41 ล้านบาทและมีค่าเสื่อมราคาจำนวน 3.44 ล้านบาท
ทำให้ส่วนปรับปรุงอาคารเช่าและอุปกรณ์ของบริษัทและบริษัทย่อย ณ วันที่ 31 ธันวาคม 2556
คงเหลือจำนวน 9.10 ล้านบาท มูลค่าลดลง 3.12 ล้านบาท คิดเป็นลดลงร้อยละ 25.53
เมื่อเทียบกับ 12.22 ล้านบาท ณ วันที่ 31 ธันวาคม 2555

4.2 รายละเอียดของสัญญาที่สำคัญ

4.2.1 สัญญาการเป็นผู้จัดการและบริหารสิทธิประโยชน์

ได้แก่สัญญารับโอนสิทธิและผลประโยชน์ในการจัดกิจกรรมยูลีก และกิจกรรมต่างๆ ที่ประกอบเป็นยูลีก
ซึ่ง AW ได้เป็นผู้ดำเนินการบริหารกิจกรรม และสิทธิประโยชน์ต่าง ๆ โดยมีรายละเอียดดังนี้

  ----------------- ---------------- ------------------------- ------------ ---------------
  เจ้าของสิทธิ         คู่สัญญา            ประเภท                    อายุของสัญญา   ปีที่เริ่มดำเนินการ

  นายประเสริฐ        AW และ           ยูลีกและกิจกรรมอันประกอบเป็น   ตั้งแต่ฤดูกาลปี   2550
  พุฒตาลศรี           นายประเสริฐ       ยูลีก                       2550 เป็นต้นไป 
                    พุฒตาลศรี                                                 
  ----------------- ---------------- ------------------------- ------------ ---------------

การจัดทำสัญญานี้ บริษัท อาดามัส เวิลด์ จำกัด “AW”
ได้ทำการเซ็นสัญญาโอนสิทธิและผลประโยชน์ในการจัดกิจกรรม ยูลีก และกิจกรรมต่างๆ
ที่ประกอบเป็นยูลีก กับนายประเสริฐ พุฒตาลศรี ที่จัดทำเมื่อวันที่ 1 สิงหาคม 2550
โดยนายประเสริฐ พุฒตาลศรี
ในฐานะเจ้าของสิทธิแต่เพียงผู้เดียวในการจัดกิจกรรมยูลีกและกิจกรรมต่างๆ
ที่ประกอบเป็นยูลีกโดยตกลงที่จะโอนสิทธิเป็นผู้ดำเนินการจัดการบริหารกิจกรรมและได้รับสิทธิในผลประโยชน์ต่างๆ
อันเกิดจากการจัดกิจกรรมยูลีก โดยให้มีผลตั้งแต่ฤดูกาลปี 2550 เป็นต้นไป โดย AW
จะเป็นผู้มีสิทธิแต่เพียงผู้เดียวในการบริหารจัดการสิทธิและได้สิทธิในผลประโยชน์ใดๆ
จากกิจกรรมยูลีก

4.2.2 สัญญาให้สิทธิบริหารสถานีทีวีกีฬา

สถานีทีวีกีฬาเป็นสัญญาการให้สิทธิ AW ในการร่วมบริหารจัดการสถานีทีวีกีฬา
ที่มีการกีฬาแห่งประเทศไทยเป็นเจ้าของสถานีโดยมีวัตถุประสงค์ ได้แก่

1. เพื่อให้เกิดภาพลักษณ์ของสื่อด้านโทรทัศน์ของประชาคมกีฬาที่สูงขึ้นตามนโยบายของสถานีทีวีกีฬา

2. เพื่อพัฒนาการดำเนินงานของสถานีทีวีกีฬาและยกระดับคุณภาพให้สูงขึ้น

3. เพื่อให้ได้รับความนิยมและเป็นที่น่าสนใจของประชาคมกีฬาและประชาชนทั่วไป

4. เพื่อขยายฐานสำหรับผู้ชมระบบทีวีผ่านดาวเทียม

  -------------------- -------------------- ---------------- ------------ ---------------
  เจ้าของสิทธิ            คู่สัญญา                รูปแบบผลตอบแทน    อายุของสัญญา   ปีที่เริ่มดำเนินการ

  การกีฬาแห่งประเทศไทย   AW และ               ค่าตอบแทนสิทธิ      6 ปี          2556
                       การกีฬาแห่งประเทศไทย                                 
  -------------------- -------------------- ---------------- ------------ ---------------

4.2.3 สัญญาเช่าอาคารสำนักงาน

บริษัทและบริษัทย่อยมีสำนักงานใหญ่อยู่เลขที่ 344/1 ซอยศูนย์วิจัย 4 (ซอยพระรามเก้า 17)
ถนนพระราม 9 แขวงบางกะปิ เขตห้วยขวาง กรุงเทพฯ
โดยสัญญาเช่าให้สิทธิบริษัทเช่าต่อได้เมื่อหมดอายุสัญญา
แต่อาจจะมีการปรับค่าเช่าโดยพิจารณาจากอัตราค่าเช่าของผู้ให้เช่ารายอื่นในอาคารฯ
และอาคารใกล้เคียง ส่วนรายละเอียดอื่นในสัญญาเช่าสรุปได้ดังนี้

+--------------------+-----+---+-----------------+----+----+----+---+
| ประเภท             | ผู้ให | ผ | รายละเอียด       | อา | จ  | ค  | ค |
|                    | ้เช่า | ู้เ |                 | ยุข | ำน | ่าเ | ่า |
|                    |     | ช |                 | อง | วน | ช่า | เ |
|                    |     | ่า |                 | สัญ | (  |    | ช |
|                    |     |   |                 | ญา | ปี) |    | ่า |
+--------------------+-----+---+-----------------+----+----+----+---+
|                    |     |   |                 |    |    | บา | บ |
|                    |     |   |                 |    |    | ท/ | า |
|                    |     |   |                 |    |    | เด | ท |
|                    |     |   |                 |    |    | ือน | / |
|                    |     |   |                 |    |    |    | ต |
|                    |     |   |                 |    |    |    | ร |
|                    |     |   |                 |    |    |    | ม |
|                    |     |   |                 |    |    |    | . |
+--------------------+-----+---+-----------------+----+----+----+---+
| 1. อาคารหกชั้น เลขที่  | บ   | A | ADAM เช่าพื้นที่ 900 | มี. | 3  | 1  | 1 |
| 344/1 ซอยศูนย์วิจัย 4  | จก. | D | ตรม. อาคาร 6 ชั้น | ค. | ปี  | 48 | 6 |
| (ซอยพระรามเก้า 17)  | ไทร | A |                 | 56 |    | ,5 | 5 |
| ถนนพระราม 9        | อัมพ์ | M | เพื่อ             |  - |    | 00 |   |
| แขวงบางกะปิ         |     |   | เป็นที่ตั้งสำนักงานขอ | ก. |    |    |   |
| เขตห้วยขวาง กรุงเทพฯ | ดีเ  |   | งบริษัทและบริษัทย่อย | พ. |    |    |   |
| 10320              | วลล |   | “AW”และ “XL”    | 59 |    |    |   |
|                    | อปเ |   |                 |    |    |    |   |
|                    | มนท์ |   |                 |    |    |    |   |
+--------------------+-----+---+-----------------+----+----+----+---+
| 2. อาคารโชว์รูม เลขที่ | บ   | A | ADAM เช่าพื้นที่ 116 | มี. | 1  | 19 | 1 |
| 344/1 ซอยศูนย์วิจัย 4  | จก. | D | ตรม. อาคารโชว์รูม | ค. | ปี  | ,1 | 6 |
| (ซอยพระรามเก้า 17)  | ไทร | A |                 | 56 |    | 40 | 5 |
| ถนนพระราม 9        | อัมพ์ | M | เพื่อ             |  - |    |    |   |
| แขวงบางกะปิ         |     |   | เป็นที่ตั้งสำนักงานขอ | ก. |    |    |   |
| เขตห้วยขวาง กรุงเทพฯ | ดีเ  |   | งบริษัทและบริษัทย่อย | พ. |    |    |   |
| 10320              | วลล |   | “AW”            | 57 |    |    |   |
|                    | อปเ |   |                 |    |    |    |   |
|                    | มนท์ |   |                 |    |    |    |   |
+--------------------+-----+---+-----------------+----+----+----+---+
| 3. โกดังเก็บสินค้า     | บ   | A | ADAM เช่าพื้นที่ 90  | 16 | 3  | 5  | 5 |
| อาคารชั้นเดียวไม่มีเลขที่ | จก. | D | ตรม.            | เ  | ปี  | ,0 | 5 |
| อ                  | ไทร | A | ตรงข้ามอา        | ม. |    | 00 | . |
| ยู่ตรงข้ามกับอาคารหกชั้น | อัมพ์ | M | คารที่ตั้งสำนักงานขอ | ย. |    |    | 5 |
| เลขที่ 344/1         |     |   | งบริษัทและบริษัทย่อย | 56 |    |    | 5 |
| ซอยศูนย์วิจัย 4        | ดีเ  |   | เพื่อใช           | –  |    |    |   |
| (ซอยพระรามเก้า 17)  | วลล |   | ้เก็บอุปกรณ์และสินค้า |    |    |    |   |
| ถนนพระราม 9        | อปเ |   |                 | 15 |    |    |   |
| แขวงบางกะปิ         | มนท์ |   |                 | เ  |    |    |   |
| เขตห้วยขวาง กรุงเทพฯ |     |   |                 | ม. |    |    |   |
| 10320              |     |   |                 | ย. |    |    |   |
|                    |     |   |                 | 59 |    |    |   |
+--------------------+-----+---+-----------------+----+----+----+---+

หมายเหตุ : อาคารโชว์รูม ตามข้อ 2. หมดสัญญาเช่าในเดือนกุมภาพันธ์ 2557
บริษัทได้ดำเนินการขอยกเลิกการเช่าและไม่ได้ต่อสัญญา

4.3 นโยบายการลงทุนในบริษัทย่อย

บริษัทจะลงทุนในธุรกิจที่มีศักยภาพในการทำกำไร
และให้ผลตอบแทนในการลงทุนที่สูงพอเมื่อเทียบกับความเสี่ยงของธุรกิจนั้นๆ
บริษัทจะไม่จำกัดการลงทุนอยู่ในธุรกิจสื่อแต่เพียงอย่างเดียว
แต่เป็นธุรกิจที่ผู้บริหารของบริษัทมีความเข้าใจและมีทีมผู้บริหารที่มีประสบการณ์และความน่าเชื่อถือสูง
ซึ่งบริษัทจะเข้าไปช่วยเหลือในด้านอื่นที่สามารถเสริมศักยภาพให้กับธุรกิจนั้นได้ไม่ว่าจะเป็นด้านเงินทุน
การบริหารจัดการ การตลาด หรือเทคโนโลยี
ทั้งนี้บริษัทจะจัดส่งตัวแทนเข้าไปเป็นกรรมการและ/หรือร่วมบริหารในกิจการนั้นตามสัดส่วนการถือหุ้นในบริษัทดังกล่าว

ในปี 2554
บริษัทมีการเปลี่ยนนโยบายในการลงทุนให้สอดคล้องกับเป้าหมายการดำเนินธุรกิจและสภาพเศรษฐกิจในปัจจุบัน
บริษัทได้ตั้งเป้าหมายให้ บริษัท อาดามัส เวิลด์ จำกัด (AW)
ซึ่งเป็นบริษัทย่อยเป็นผู้ประกอบธุรกิจบริหารจัดการสถานีทีวีกีฬา T Sports Channel
ธุรกิจบริหารการตลาดและกิจกรรมด้านกีฬารวมทั้งธุรกิจบริหารการตลาดและกิจกรรมด้านบันเทิงและนันทนาการ
เป็นผู้นำในธุรกิจด้านการตลาดกีฬา (Sports Marketing)
ซึ่งเป็นกิจกรรมการตลาดที่เป็นที่นิยมมากในปัจจุบัน โดย Sports Marketing
ก็เป็นหนึ่งในเครื่องมือสื่อสารทางการตลาดสมัยใหม่ที่มีประสิทธิภาพ
เนื่องจากมีผู้บริโภคจำนวนมากที่สนใจและชื่นชอบด้านกีฬา
บริษัทคาดว่าธุรกิจการตลาดกีฬาจะเป็นธุรกิจที่สามารถสร้างผลตอบแทนที่ดีให้แก่ผู้ถือหุ้นได้
และเป็นธุรกิจที่มีโอกาสเติบโตได้อีกมากในอนาคต

ในปี 2557 บริษัทมีแผนที่จะประกอบธุรกิจเพิ่มเติม ได้แก่
ธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อม
ตามมติที่ประชุมคณะกรรมการบริษัทครั้งที่ 7/2556 เมื่อวันที่ 23 ธันวาคม 2556
ได้มีมติอนุมัติให้บริษัท อาดามัส เอ็กซ์ตร้า ล้าจช์ จำกัด (XL)
ประกอบธุรกิจการพัฒนาและจำหน่ายผลิตภัณฑ์เพื่อสุขภาพและสิ่งแวดล้อมรวมทั้งเปลี่ยนชื่อเป็น บริษัท
อาดามัส คอนซูเมอร์ จำกัด (AC) เพิ่มทุนจดทะเบียนจากจำนวน 1 ล้านบาทเป็น 50
ล้านบาทเพื่อรองรับการประกอบธุรกิจ ซึ่งจะเริ่มดำเนินการตั้งแต่เดือนกุมภาพันธ์ 2557
และคาดว่าจะเริ่มมีรายได้ตั้งแต่ไตรมาสที่ 3 ปี 2557 เป็นต้นไป

5. ข้อพิพาททางกฎหมาย

5.1 บริษัทย่อย บริษัท อาดามัส คอนซูเมอร์ จำกัด (เดิมชื่อบริษัท อาดามัส เอ็กซ์ตร้า ล้าจช์
จำกัด) (“XL”) (“บริษัท”) ได้ฟ้องร้องเรียกค่าเสียหายจากบริษัท เอเชีย เทเลวิชั่น แอนด์
มีเดีย จำกัด ซึ่งบริษัทได้ว่าจ้าง สำนักงานกฎหมายสุธี เป็นทนายยื่นฟ้อง
ซึ่งมีคดีความที่เกี่ยวข้องรวม 5 คดี โดยมีรายละเอียดดังนี้

1. คดีแพ่ง คดีหมายเลขดำที่ 6655/2552 (คดีหมายเลขแดงที่ 4884/2553) ของศาลแพ่ง
ระหว่างบริษัท อาดามัส เอ็กซ์ตร้า ล้าจช์ จำกัด โจทก์ บริษัท เอเชีย เทเลวิชั่น แอนด์ มีเดีย
จำกัด จำเลย ข้อหา ผิดสัญญา เรียกค่าบริการค้างชำระ จำนวนทุนทรัพย์ 12,032,685.60 บาท
(สิบสองล้านสามหมื่นสองพันหกร้อยแปดสิบห้าบาทหกสิบสตางค์)

คดีดังกล่าวศาลชั้นต้นมีคำพิพากษาตามสัญญาประนีประนอมยอมความเมื่อวันที่ 18 พฤศจิกายน 2553
โดยพิพากษาให้จำเลยชำระต้นเงินจำนวน 11,459,700 บาท
(สิบเอ็ดล้านสี่แสนห้าหมื่นเก้าพันเจ็ดร้อยบาทถ้วน) ดอกเบี้ยตามฟ้องจำนวน 464,232 บาท
(สี่แสนหกหมื่นสี่พันสองร้อยสามสิบสองบาทถ้วน) และดอกเบี้ยระหว่างผิดนัดในอัตราร้อยละ 7.5
ต่อปี ของต้นเงินที่ยังค้างชำระ คำนวณนับถัดจากวันฟ้องเป็นต้นไป (ฟ้องวันที่ 11 ธันวาคม 2552)
คดีดังกล่าวถึงที่สุดแล้ว ปัจจุบันอยู่ระหว่างดำเนินการบังคับคดี

2. คดีแพ่ง คดีหมายเลขดำที่ ท.30/2554 (แดงที่ ท.29/2555) ของศาลแพ่ง ระหว่างบริษัท
อาดามัส เอ็กซ์ตร้า ล้าจช์ จำกัด โจทก์ บริษัท เอเชีย เทเลวิชั่น แอนด์ มีเดีย จำกัด จำเลย
บริษัท เอช พลัส แชนแนล คอร์ปอเรชั่น จำกัด ผู้ร้อง
ได้ร้องขอให้ปล่อยทรัพย์สินโจทก์นำยึดตามรายงานการยึดทรัพย์ของเจ้าพนักงานบังคับคดีลงวันที่ 4
พฤษภาคม 2554 รวม 4 รายการ จำนวนทุนทรัพย์ 9,000 บาท (เก้าพันบาทถ้วน)
คดีนี้ศาลชั้นต้นพิพากษาให้ปล่อยทรัพย์ทั้ง 4 รายการ
ต่อมาโจทก์ได้ยื่นอุทธรณ์คัดค้านคำพิพากษาศาลชั้นต้น
ปัจจุบันคดีดังกล่าวจึงอยู่ระหว่างพิจารณาของศาลอุทธรณ์

3. คดีแพ่ง คดีหมายเลขดำที่ ท.31/2554 (แดงที่ ท.30/2555) ของศาลแพ่ง ระหว่างบริษัท
อาดามัส เอ็กซ์ตร้า ล้าจช์ จำกัด โจทก์ บริษัท เอเชีย เทเลวิชั่น แอนด์ มีเดีย จำกัด จำเลย
นางสาวยุวดี บุญครอง ผู้ร้อง
ร้องขอให้ปล่อยทรัพย์สินโจทก์นำยึดตามรายงานการยึดทรัพย์ของเจ้าพนักงานบังคับคดีลงวันที่ 4
พฤษภาคม 2554 รวม 6 รายการ คิดเป็นราคาทรัพย์ 130,000 บาท (หนึ่งแสนสามหมื่นบาทถ้วน)
และขอคืนเงินที่ได้ชำระให้กับโจทก์ จำนวน 200,000 บาท (สองแสนบาทถ้วน) รวมทุนทรัพย์ทั้งสิ้น
330,000 บาท (สามแสนสามหมื่นบาทถ้วน) คดีนี้ศาลขั้นต้นมีคำสั่งให้ปล่อยทรัพย์ทั้ง 6 รายการ
ส่วนเงินจำนวน 200,000 บาท (สองแสนบาทถ้วน) ที่ผู้ร้องขอให้คืนนั้น ศาลมีคำสั่งยกคำร้อง
ภายหลังโจทก์ยื่นอุทธรณ์คำสั่งศาลชั้นต้นแล้ว ผู้ร้องไม่ยื่นอุทธรณ์คำสั่งแต่อย่างใด
ดังนั้นคดีนี้ในส่วนการพิจารณาว่าทรัพย์ที่ยึดเป็นของผู้ร้องหรือจำเลยจึงอยู่ระหว่างพิจารณาของศาลอุทธรณ์
สำหรับเงินที่ผู้ร้องอ้างว่าได้ชำระไปนั้น คดีถึงที่สุดแล้ว โจทก์ไม่ต้องคืนให้กับผู้ร้อง

4. คดีแพ่ง คดีหมายเลขดำที่ ช.841/2554 (แดงที่ ช.2087/2555) ของศาลแขวงพระนครเหนือ
ระหว่างบริษัท อาดามัส เอ็กซ์ตร้า ล้าจช์ จำกัด โจทก์ บริษัท เอเชีย เทเลวิชั่น แอนด์ มีเดีย
จำกัด จำเลยที่ 1 นางสาวยุวดี บุญครองจำเลยที่ 2
ในข้อหาความผิดตามพระราชบัญญัติว่าด้วยความผิดอันเกิดจากการใช้เช็ค
มูลค่าความเสียหายตามเช็คจำนวน 600,000 บาท (หกแสนบาทถ้วน)
คดีนี้ศาลชั้นต้นมีคำพิพากษายกฟ้อง ต่อมาโจทก์ยื่นอุทธรณ์
ศาลอุทธรณ์มีคำสั่งยืนตามศาลชั้นต้นที่ว่าโจทก์ไม่อาจยื่นอุทธรณ์อันเป็นปัญหาข้อเท็จจริงต่อศาลอุทธรณ์เพื่อให้ตรวจสอบดุลยพินิจในการรับฟังข้อเท็จจริงของศาลชั้นต้นอีกครั้งหนึ่งได้
ภายหลังสำนักงานฯจึงได้ดำเนินการยื่นฎีกาคำสั่งและศาลชั้นต้นได้มีคำสั่งรับฎีกาคำสั่งของโจทก์และให้ส่งสำนวนไปยังศาลฎีกาเพื่อมีคำสั่งแล้ว
ปัจจุบันคดีจึงอยู่ระหว่างการพิจารณาของศาลฎีกา

5. คดีล้มละลาย คดีหมายเลขแดงที่ ล.5216/2555 ของศาลล้มละลายกลาง ระหว่าง บริษัท
ไอทีวี จำกัด(มหาชน) เจ้าหนี้ผู้เป็นโจทก์ บริษัท เอเชีย เทเลวิชั่น แอนด์ มีเดีย จำกัด ลูกหนี้

คดีนี้ศาลล้มละลายกลางมีคำสั่งพิทักษ์ทรัพย์เด็ดขาดบริษัท เอเชีย เทเลวิชั่น แอนด์ มีเดีย จำกัด
ลูกหนี้แล้วเมื่อวันที่ 13 กรกฏาคม 2555
ต่อมาบริษัทฯได้ดำเนินการนำมูลหนี้ตามคำพิพากษาในข้อ 1.
ยื่นคำขอรับชำระหนี้ต่อเจ้าพนักงานพิทักษ์ทรัพย์เรียบร้อยแล้ว
โดยอยู่ระหว่างเจ้าพนักงานพิทักษ์ทรัพย์พิจารณาคำขอรับชำระหนี้ของเจ้าหนี้
สำหรับการจัดการกิจการและทรัพย์สินของลูกหนี้
ศาลล้มละลายกลางได้มีคำพิพากษาให้ลูกหนี้ล้มละลายแล้วนับแต่วันที่ 25 มีนาคม 2556
และมีคำสั่งให้ปิดคดีเมื่อวันที่ 4 กรกฎาคม 2556
ทั้งนี้ไม่ปรากฏว่าเจ้าหนี้ทั้งหลายสืบพบทรัพย์สินของลูกหนี้เพิ่มเติมแต่อย่างใด

ผลจากการดำเนินการยึดและอายัดทรัพย์สินจำเลยตามคำพิพากษาในคดีข้อ 1.
ทำให้บริษัทได้รับชำระหนี้จากจำเลยบางส่วนแล้วเป็นเงินทั้งสิ้น 1,793,522.25 บาท
(หนึ่งล้านเจ็ดแสนเก้าหมื่นสามพันห้าร้อยยี่สิบสองบาทยี่สิบห้าสตางค์)
ซึ่งเงินจำนวนดังกล่าวจะต้องนำมาหักออกจากภาระหนี้ตามคำพิพากษาประกอบด้วย ดอกเบี้ยผิดนัด
ดอกเบี้ยตามฟ้อง และต้นเงินค้างชำระตามลำดับ
ทั้งนี้บริษัทยังสามารถดำเนินการสืบหาทรัพย์สินของจำเลยเพื่อดำเนินการยึดและหรืออายัดได้ตลอดระยะเวลา
10 ปี ตามคำพิพากษา แต่ทรัพย์สินที่ยึดหรืออายัดได้ภายหลังวันที่ 13 กรกฎาคม 2555 นั้น
จะต้องนำส่งต่อเจ้าพนักงานพิทักษ์ทรัพย์ของลูกหนี้ในคดีตามข้อ 5.

สำหรับคดีตามข้อ 2 และ 3 ก็เช่นกัน
สืบเนื่องจากปัจจุบันศาลล้มละลายกลางมีคำสั่งให้พิทักษ์ทรัพย์เด็ดขาดจำเลยแล้ว
ดังนั้นหากศาลอุทธรณ์มีคำสั่งกลับคำสั่งศาลชั้นต้นจะทำให้บริษัทต้องนำส่งทรัพย์สินที่บริษัทได้นำยึดไว้ต่อเจ้าพนักงานพิทักษ์ทรัพย์
เพื่อให้เจ้าพนักงานพิทักษ์ทรัพย์ดำเนินการประกาศขายทอดตลาดทรัพย์สินที่บริษัทนำยึดรวม 15
รายการ คิดเป็นมูลค่าทรัพย์สินที่นำยึดตามราคาประเมินของเจ้าพนักงานบังคับคดีจะมีราคาทั้งสิ้น
163,500 บาท (หนึ่งแสนหกหมื่นสามพันห้าร้อยบาทถ้วน)
โดยเงินที่ได้จากการขายทอดตลาดทรัพย์ดังกล่าว จะต้องนำมาเฉลี่ยกับ เจ้าหนี้รายอื่นๆ
ที่ศาลมีคำสั่งเห็นชอบด้วยคำขอรับชำระหนี้
ตามสัดส่วนที่เจ้าหนี้แต่ละรายมีสิทธิได้รับตามคำขอรับชำระหนี้
แต่หากศาลอุทธรณ์มีคำสั่งยืนตามศาลชั้นต้นให้ปล่อยทรัพย์สินที่ยึดแล้ว
บริษัทจะต้องไปดำเนินการถอนการยึด ณ กรมบังคับคดี
โดยเสียค่าธรรมเนียมถอนการยึดตามระเบียบของกรมบังคับคดี

สำหรับคดีตามข้อ 4.
หากศาลฎีกามีคำพิพากษากลับคำพิพากษาศาลชั้นต้นและศาลอุทธรณ์ว่าจำเลยทั้งสองมีความผิดแล้ว
จำเลยทั้งสองจะต้องระวางโทษจำคุกไม่เกิน 1 ปี หรือปรับไม่เกินหกหมื่นบาท หรือทั้งปรับทั้งจำ
แต่หากศาลฎีกามีคำสั่งยืนตามศาลชั้นต้นว่าอุทธรณ์ของโจทก์ต้องห้ามตามกฎหมายแล้ว
ในส่วนคดีอาญาจะถึงที่สุด

สำหรับคดีตามข้อ 5. นอกจากทรัพย์สินที่บริษัทนำยึดไว้ในคดีตามข้อ 2 และ 3 แล้ว
ยังไม่พบทรัพย์สินอย่างอื่นของลูกหนี้เพิ่มเติมอีก

5.2 บริษัทย่อย บริษัท อาดามัส เวิลด์ จำกัด (“AW”) (“บริษัท”)
ได้ถูกฟ้องร้องเรียกค่าเสียหายจากบริษัท แอปโซลูท อิมแพค จำกัด (มหาชน) ซึ่งบริษัทได้ว่าจ้าง
สำนักงานทนายความณัฐวุฒิ กลิ่นนรันดร์ เป็นทนายสู้คดี โดยมีรายละเอียดดังนี้

คดีแพ่งหมายเลขดำที่ 1292/2554 ของศาลแพ่ง ระหว่าง บริษัท แอปโซลูท อิมแพค จำกัด
(มหาชน) โจทก์ กับ บริษัท อาดามัส เวิลด์ จำกัด จำเลย ฐานความผิดเรื่องผิดสัญญา
และให้ชำระหนี้ ศาลแพ่งได้มีคำพิพากษาเมื่อวันที่ 26 มีนาคม 2555 พิพากษาให้บริษัท อาดามัส
เวิลด์ จำกัด ชำระเงินจำนวน 7,900,000.46 บาท พร้อมดอกเบี้ยในอัตราร้อยละ 7.5 ต่อปี
ในเงินต้นดังกล่าวนับแต่วันฟ้องเป็นต้นไปจนกว่าจะชำระเสร็จแก่โจทก์
กับให้ชำระค่าฤชาธรรมเนียมแทนโจทก์ โดยกำหนดค่าทนายความ 6,000 บาท
จำเลยอุทธรณ์คัดค้านคำพิพากษา ปรากฏว่าศาลอุทธรณ์ได้มีคำพิพากษาแล้ว เมื่อวันที่ 12 กรกฎาคม
2556 พิพากษายืนตามคำพิพากษาของศาลชั้นต้น
ต่อมาจำเลยยื่นฎีกาคัดค้านคำพิพากษาศาลอุทธรณ์ต่อศาลเมื่อวันที่ 11 กันยายน 2556
ปัจจุบันคดีอยู่ในระหว่างการพิจารณาคดีของศาลฎีกา
ทั้งนี้บริษัทได้ตั้งประมาณการค่าใช้จ่ายที่อาจเกิดขึ้นจากคดีความจำนวนดังกล่าวข้างต้นไว้ในงบการเงินสำหรับงวดปี
2555 ของบริษัทแล้ว

6. รายละเอียดบริษัทที่ออกหลักทรัพย์

รายละเอียดบริษัทที่ออกหลักทรัพย์

ชื่อบริษัท : บริษัท อาดามัส อินคอร์ปอเรชั่น จำกัด (มหาชน) (“บริษัทฯ” หรือ “ADAM”)

ประเภทธุรกิจ : การลงทุนในบริษัทย่อยในลักษณะ Holding Company

ที่ตั้งสำนักงานใหญ่ : 344/1 ซ.ศูนย์วิจัย 4 (ซ.พระรามเก้า 17) ถ.พระราม 9 แขวงบางกะปิ
เขตห้วยขวาง กรุงเทพมหานคร 10310

เลขทะเบียนบริษัทฯ : 0107546000181

โทรศัพท์ : (662) 719-6720-7

โทรสาร : (662) 719-7407

โฮมเพจบริษัทฯ : http://www.adamas.co.th

ชื่อบริษัทแกน : บริษัท อาดามัส เวิลด์ จำกัด (“AW”)

ประเภทธุรกิจ : ธุรกิจบริหารจัดการสถานีทีวีกีฬา บริหารกิจกรรมและการส่งเสริมการตลาด

ที่ตั้งสำนักงานใหญ่ : 344/1 ซ.ศูนย์วิจัย 4 (ซ.พระรามเก้า 17) ถ.พระราม 9 แขวงบางกะปิ
เขตห้วยขวาง กรุงเทพมหานคร 10310

เลขทะเบียนบริษัทฯ : 0105540102354

โทรศัพท์ : (662) 719-6720-7

โทรสาร : (662) 719-7407

โฮมเพจบริษัทฯ : http://www.adamas.co.th